open-index/open-wikipedia-markdown huggingface dataset:
రాజీవ్ గాంధీ వైద్య విజ్ఞాన సంస్థ, కడప

**రాజీవ్ గాంధీ వైద్య విజ్ఞాన సంస్థ, కడప** అనే వైద్య కళాశాల కడప నగరానికి సమీపంలో పుట్లంపల్లి గ్రామంలో ఉంది. ఇది ఎన్టీఆర్ యూనివర్శిటీ ఆఫ్ హెల్త్ సైన్సెస్కు అనుబంధంగా ఉంది. ఈ సంస్థ 210 ఎకరాలలో విస్తరించి ఉంది.

## చరిత్ర

గతంలో, రిమ్స్ జనరల్ హాస్పిటల్ అనేది సెకండరీ లెవల్ కేర్ హాస్పిటల్, అంటే జిల్లా హాస్పిటల్. ఇది కడప నగరంలో ఉంది. తరువాత దీనిని రాజీవ్ గాంధీ ఇన్స్టిట్యూట్ ఆఫ్ మెడికల్ సైన్సెస్, కడపగా తృతీయ స్థాయి సంరక్షణ ఆసుపత్రిగా మార్చారు. ఈ కళాశాలను ఆంధ్రప్రదేశ్ ప్రభుత్వం 2006 లో స్థాపించింది. దీనిని 2006 సెప్టెంబరు 27 న అప్పటి యుపిఎ చైర్ పర్సన్ శ్రీమతి సోనియా గాంధీ ప్రారంభించారు. ఈ వైద్య సంస్థ 2006 ఆగస్టు 1 నుండి ప్రారంభమైంది.

## చదువులు
కళాశాలలో అందించే ప్రధాన అండర్ గ్రాడ్యుయేట్ కోర్సు MBBS (బ్యాచిలర్ ఆఫ్ మెడిసిన్, బ్యాచిలర్ ఆఫ్ సర్జరీ) కోర్సు. అండర్ గ్రాడ్యుయేట్ కోర్సులకు అర్హత ఇంటర్మీడియట్ (10+2) లేదా వృక్షశాస్త్రం, జువాలజీ, ఫిజిక్స్, కెమిస్ట్రీతో సమానమైన విద్య. సాధారణ ప్రవేశ పరీక్ష నీట్ ర్యాంకులపై ఆధారపడి, N.T.R. హెల్త్ సైన్సెస్ విశ్వవిద్యాలయం ఈ కళాశాలల్లో సీట్లను నింపుతుంది.

## తీసుకొనుట

ఈ సంస్థ ప్రస్తుతం సంవత్సరానికి 150 MBBS సీట్లతో విద్యార్థులను తీసుకుంటుంది.

## ఇవికూడా చూడండి
* రాజీవ్ గాంధీ వైద్య విజ్ఞాన సంస్థ, ఆదిలాబాద్

## మూలాలు

## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
వర్గం:వైఎస్ఆర్ కడప జిల్లా విద్య
వైద్య విద్య

**వైద్య విద్య** (**Medical education** - **మెడికల్ ఎడ్యుకేషన్**) అనేదివైద్య రంగ నైపుణ్యానికి సంబంధించిన విద్య; వైద్యునిగా మారడానికి ప్రారంభ శిక్షణ (అనగా, మెడికల్ స్కూల్, ఇంటర్న్‌షిప్) లేదా అదనపు శిక్షణ (ఉదా., రెసిడెన్సీ, ఫెలోషిప్, నిరంతర వైద్య విద్య).
వైద్య విద్య, శిక్షణ ప్రపంచవ్యాప్తంగా గణనీయంగా మారుతూ ఉంటాయి. విద్యా పరిశోధనలో చురుకైన ప్రాంతమైన వైద్య విద్యలో వివిధ బోధనా పద్ధతులు ఉపయోగించబడ్డాయి.
వైద్య విద్య అనేది అన్ని స్థాయిలలో వైద్య వైద్యులను విద్యావంతులను చేయడం, వైద్య విద్య యొక్క సందర్భంలో ప్రత్యేకంగా బోధన సిద్ధాంతాలను వర్తింపజేయడం.

## ఎంబిబిఎస్
**బ్యాచిలర్ ఆఫ్ మెడిసన్, బ్యాచిలర్ ఆఫ్ సర్జరీ** ని సంక్షిప్తంగా **[[ఎంబిబిఎస్]]** అంటారు. ఎంబిబిఎస్ రెండు మొదటి ప్రొఫెషనల్ అండర్ గ్రాడ్యుయేట్ డిగ్రీలు. యునైటెడ్ కింగ్డమ్ సంప్రదాయమును అనుసరించి వివిధ దేశాలలోని యూనివర్సీటీ వైద్య కళాశాలలు ఔషధ, శస్త్రచికిత్సలో ఈ డిగ్రీ పట్టాలను పట్టభద్రులకు ప్రదానం చేస్తాయి. ఈ పేరు వాటి యొక్క రెండు ప్రత్యేక డిగ్రీలను సూచిస్తుంది; అయితే ఆచరణలో ఇది ఒక డిగ్రీగా వ్యవహరించబడుతుంది, కలిపే ప్రదానం చేస్తారు. యునైటెడ్ స్టేట్స్ యొక్క సంప్రదాయమును అనుసరించే దేశాల్లో ఈ డిగ్రీని ఎం.డి లేదా డి.ఓగా ప్రదానం చేస్తారు, ఇది ఒక వృత్తిపరమైన డాక్టరేట్ డిగ్రీ.  

## భారతదేశం

భారతదేశంలోని వైద్య కళాశాలలు భారత వైద్య మండలి ద్వారా ధృవీకరణ పొందుతాయి, ఇవన్నీ ఎంబిబియస్ టైటిల్ తో డిగ్రీలను ప్రదానం చేస్తాయి. విద్యార్థులు డిగ్రీ కోసం దరఖాస్తు చేసే ముందు తప్పనిసరిగా రోటాటరీ ఇంటర్న్ షిప్ ఒక సంవత్సరమును అనుసరించి నాలుగున్నర సంవత్సరాల కోర్సును పూర్తిచేయాలి.

# **<u><big>భారతదేశంలో  ముఖ్యమైన వైద్య శాస్త్రాలు  ఏవి?</big></u>** 

ఆధునిక శాస్త్రీయ వైద్యము (మోడరన్ సైంటిఫిక్  మెడిసిన్) 

ఆయుర్వేద వైద్యం  

యునాని వైద్యం

సిద్ధ వైద్యం 

హోమియోపతి వైద్యం.

# **మోడరన్ సైంటిఫిక్ మెడిసిన్  అంటే?**

ఎంసీఐ చట్టం 1956 ప్రకారం, మోడరన్ సైంటిఫిక్ మెడిసిన్ చదవడానికి ఎంబీబీఎస్ కోర్సు ప్రవేశపెట్టారు. "ఆంధ్ర ప్రదేశ్ మెడికల్ ప్రాక్టీషనర్ రిజిస్ట్రేషన్ చట్టం 1968" ప్రకారం ఆంధ్ర ప్రదేశ్ మెడికల్ కౌన్సిల్ స్థాపించబడింది.  కోర్సు పూర్తయిన తర్వాత ఆంధ్ర ప్రదేశ్ మెడికల్ కౌన్సిల్ లో  రిజిస్ట్రేషన్ చేయించుకుంటే "రిజిస్టర్డ్ మెడికల్ ప్రాక్టీషనర్" అంటారు. 

రిజిస్టర్డ్ మెడికల్ ప్రాక్టీషనర్ కు ఈ క్రింది నాలుగు హక్కులు ఇవ్వబడ్డాయి.

మొదటిది గవర్నమెంట్ హాస్పిటల్ లో  డాక్టర్ గా నియమించాలoటే MBBS కనీస విద్యార్హత. రెండవది చట్టసభలలో ఎవిడెన్స్ ఇవ్వాలంటే MBBS కనీస విద్యార్హత. మూడవది మెడికల్ సర్టిఫికెట్ ఇవ్వాలంటే ఎంబిబిఎస్ కనీస విద్యార్హత. నాలుగవది  ప్రైవేట్ ప్రాక్టీస్ చేయాలంటే  ఎంబిబిఎస్ కనీస విద్యార్హత. 

"ఆంధ్ర ప్రదేశ్ మెడికల్ ప్రాక్టీషనర్ రిజిస్ట్రేషన్ చట్టం 1968" ప్రకారం ఆంధ్ర ప్రదేశ్ మెడికల్ కౌన్సిల్ స్థాపించబడింది.

ఎంసీఐ చట్టం 1956 ప్రకారం మెడికల్ కౌన్సిల్ లో రిజిస్టర్ అవ్వని వారు క్లినిక్లు, హాస్పిటల్ లలో వైద్యులుగా వైద్యం చేస్తే ఒక సంవత్సరం వరకు జైలు శిక్ష విధించవచ్చు. ఆంధ్ర ప్రదేశ్ మెడికల్ ప్రాక్టీషనర్ రిజిస్ట్రేషన్ యాక్ట్  1968 ప్రకారం మూడు నెలల వరకు జైలు శిక్ష విధించవచ్చును.

సుప్రీంకోర్టు, ఎంబిబిఎస్ విద్యార్హత, రిజిస్ట్రేషన్ లేకుండా మెడికల్  ప్రాక్టీస్ చేసే వారికి,     "క్వాక్స్"  (QUACKS)   అనే పదాన్ని  వాడింది.   విద్యార్హత లేకుండా  అర్హత ఉన్న వారిల  వైద్యం చేసేవారు.
వర్గం:వైద్య విద్య
అభినయం (పుస్తకం)

**అభినయం** అనేది శ్రీనివాస చక్రవర్తి రాసిన పుస్తకం. అభినయంకు సంబంధించిన అనేక అంశాలపై వచ్చిన ఈ పుస్తకం దర్శకుడు, నటుడు స్టానిస్లవిస్కీ రాసిన 'ఎన్ యాక్టర్ ప్రిపేర్స్' అనే పుస్తకం ఆధారంంగా రాయబడింది.

## రచనానేపథ్యం
1950లకాలంలో మహానటుల అభినయాన్ని ప్రతిసారి చూసుకోని తమ నటనలో పరిణితి పెంచుకోవడానికి నట విద్యార్థులకు ఇప్పుడున్న మాధ్యమాలు అందుబాటులో ఉండేవి కావు. నటనలో ఎంతో అనుభవం సంపాదించిన మహానటులు మాత్రమే నటన-దాని స్వరూపం గురించి చెప్పగలరు. దురదృష్టవశాత్తు మహానటుల్లో ఎక్కవమంది తమ నట అనుభవాలను గ్రంథస్థం చేయలేదు. గ్రంథస్థం చేసిన మహానటుల రచనల్లో స్టానిస్లవిస్కీ ముందు వరుసలో ఉన్నాడు.

నటులు ఒక్కో రసావస్థలో ఒక్కోక్క నిర్ధిష్ట విధానాన్ని అవలంభిస్తుంటారు. సామాన్య (కొత్త) నటులకు సహజంగా నటించడం కష్టంగా ఉంటుంది. స్టానిస్లవిస్కీ తన నటజీవిత ప్రారంభదశలో కృత్రిమంగా నటించేవాడు. అది గ్రహించి ఉత్తమ నటనపై పరిశోధన చేసి ఒక వినూత్నమైన అభినయ దృక్పథాన్ని రూపొందించాడు. ఆయా సిద్ధాంతాలను, వాటి ఆచరణ క్రమాలను క్రోడికరీంచి 'ఎన్ యాక్టర్ ప్రిపేర్స్' అనే పుస్తకం రాశాడు. ఈ సిద్ధాంతాలలో కొన్ని భరతముని రాసిన నాట్య శాస్త్రంలోని సిద్ధాంతాలను పోలివున్నాయి.

అనువాదంలో తెలుగు నాటకరంగానికి అవసరమైన, తెలిసిన నాటకాలలోని ఉదహరణలు వాడబడ్డాయి. కొన్నికొన్ని సందర్భాలలో నాట్య శాస్త్రంలోని అంశాలను ఉదహరించడం జరిగింది.

## విషయ సూచిక
ఈ పుస్తకంలో 16 అథ్యాయాలు ఉన్నాయి. అభినయంకు సంబంధించిన అనేక అంశాల గురించి ఆయా అథ్యాయాల్లో రచయిత విపులంగా రాశాడు.

# ప్రథమ పరీక్ష
# అభినయం - కళ
# ప్రక్రియ
# భావనాశక్తి
# ఏకాగ్రత
# కండరాల బిగువు సుళువులు
# ఘట్టాలు - ఆశయాలు
# విశ్వాసము-యథార్థ తాపపరిజ్ఞానం
# ఉద్వేగ స్మృతి-
# సంసర్గం
# అనువర్తన
# ఆంతరసం చాలక శక్తులు
# అవిచ్చిన్న రేఖ
# అంతకు సృజనాత్మక స్థితి
# పరమేశం
# ప్రత్యక్ చైతన్యద్వారంలో

## ఇతర వివరాలు
# ఈ పుస్తకం అచ్చు పూర్తై బైండింగు పనులు జరుగుతున్న సమయంలో 1956, నవంబరు 11న రచయిత రెండవ కుమారుడు రంగబాబు చనిపోయాడు. రంగబాబుకు ఈ పుస్తకం అంకితం ఇవ్వబడింది.
# ఈ పుస్తకానికి కొప్పరపు సుబ్బారావు పీఠిక రాశాడు.
# ఈ పుస్తకంలోని రెండు, మూడు అధ్యాయాలు వరుసగా విశాలాంధ్ర పత్రికలో ప్రచురితమయ్యాయి.

## మూలాలు

## ఇతర లంకెలు
* ఆర్కైవ్ లో ''అభినయం'' పుస్తక ప్రతి

వర్గం:1956 పుస్తకాలు
వర్గం:తెలుగు పుస్తకాలు
వర్గం:తెలుగు నాటకరంగ పుస్తకాలు
హైదరాబాదు మహానగర అభివృద్ధి సంస్థ

**హైదరాబాదు మహానగర అభివృద్ధి సంస్థ** (హెచ్‌ఎండీఏ) తెలంగాణ రాష్ట్ర రాజధాని హైదరాబాదు మహానగర అభివృద్ధి ప్రణాళిక సంస్థ. ఇది 7,257 కిమీ (2,802 చదరపు మైళ్ళు) విస్తీర్ణం పరిధిలోవున్న హైదరాబాద్ జిల్లా, మేడ్చెల్-మల్కాజ్‌గిరి జిల్లా, రంగారెడ్డి జిల్లాలోని కొన్ని మండలాలు, సంగారెడ్డి జిల్లా, మెదక్ జిల్లా, యాదాద్రి భువనగిరి జిల్లా, సిద్ధిపేట జిల్లాలతో కూడిన హైదరాబాద్ మహానగర ప్రాంతాన్ని నిర్వహిస్తుంది. హైదరాబాదు పట్టణ అభివృద్ధి సంస్థ (హుడా), హైదరాబాదు విమానాశ్రయ అభివృద్ధి సంస్థ (హడా), సైబరాబాదు అభివృద్ధి సంస్థ (సిడిఎ), బుద్ధ పూర్ణిమా ప్రాజెక్ట్ సంస్థ (బిపిపిఎ) వంటి సంస్థలను 2008లో విలీనం చేసి ఈ హైదరాబాదు మహానగర అభివృద్ధి సంస్థ ఏర్పాటు చేశారు.

## అధికార పరిధి
7 జిల్లాలు, 70 మండలాలు, 1032 గ్రామాలను కలిగివున్న ఈ మహానగర ప్రాంతంలో హైదరాబాదు మహానగరపాలక సంస్థ ఉంది. ఇందులో 175 గ్రామాలు, 31 గ్రామాలతో కూడిన 12 ముస్సిపాలిటీలు/నగర పంచాయతీలు ఉన్నాయి.

## విధులు - బాధ్యతలు
# హైదరాబాదు మహానగర ప్రాంతంలో ప్రణాళికాబద్ధమైన అభివృద్ధి, సమన్వయం, పర్యవేక్షణ, ప్రచారం, భద్రత మొదలైన అంశాల ఈ సంస్థ ఆధ్వర్యంలో నిర్వహించబడుతాయి.
# హైదరాబాదు మహానగర నీటి సరఫరా & మురుగునీటి శాఖ, తెలంగాణ రాష్ట్ర ప్రసార శాఖ, తెలంగాణ రాష్ట్ర మౌలిక సదుపాయాల సంస్థ వంటి సంస్థల సమన్వయంతో హైదరాబాదు మహానగర పరిధిలోని మునిసిపల్ కార్పొరేషన్లు, మునిసిపాలిటీలు, ఇతర స్థానిక సంస్థల అభివృద్ధికై అనేక కార్యకలాపాలను చేస్తుంది.

## ఔటర్ రింగ్ రోడ్డు
ఈ సంస్థ 6696 కోట్ల రూపాలయ ఖర్చుతో ఔటర్ రింగ్ రోడ్‌ను నిర్మించింది. 2005లో ప్రారంభమైన ఈ ప్రాజెక్ట్ 2018, మే నెలలో పూర్తయింది.

## లాజిస్టిక్ పార్కులు
నగరంలో ట్రాఫిక్ సమస్యను నివారించడం, మెరుగైన ప్రయాణ సదుపాయాలను కల్పించి, రాష్ట్రంలో ఉత్పత్తి అయ్యే వస్తువులను ఇతర ప్రదేశాలకు తరలించేందుకు, అవసరమైన ముడిసరులకు దిగుమతి చేసుకునేందుకు వీలుగా ఔటర్ రింగు రోడ్డు చుట్టూ బాటసింగారం, మంగల్‌పల్లి దగ్గర లాజిస్టిక్ పార్కులను ఏర్పాటుచేయబడ్డాయి.

## అభివృద్ధి పన్ను
కొత్తగా నిర్మితమవతున్న ప్రాంతాలలో భవనాల నిర్మాణం కోసం బిల్డర్ల చెల్లించే అభివృద్ధి ఛార్జీలో హైదరాబాదు మహానగర అభివృద్ధి పనులకోసం 50 శాతం పెరుగుదలను ప్రభుత్వం ఆమోదించింది.

## ఇవికూడా చూడండి
* హైదరాబాదు మహానగరపాలక సంస్థ
* గ్రేటర్ మల్కాజ్‌గిరి మున్సిపల్ కార్పొరేషన్
* సైబరాబాద్ మున్సిపల్ కార్పొరేషన్
* హైదరాబాద్ మహానగర పాలక సంస్థ వార్డులు
* హైదరాబాదు మెట్రోపాలిటన్ ప్రాంతం
* ఫ్యూచర్ సిటీ ఏరియా డెవల్‌పమెంట్ అథారిటీ
* మహబూబ్‌నగర్ నగరాభివృద్ధి సంస్థ

## మూలాలు

## ఇతర లంకెలు
* హెచ్‌ఎండీఏ అధికారిక జాలగూడు

వర్గం:ప్రభుత్వరంగ సంస్థలు
వర్గం:హైదరాబాదు
డి.వెంకట్రామయ్య

**డి.వెంకట్రామయ్య** (దివి వెంకట్రామయ్య) ఆకాశవాణి కళాకారుడు. ఇతడు రేడియో నాటక రచయితగా, ప్రయోక్తగా, నటుడిగా, కార్యక్రమ నిర్వాహకుడిగా వ్యాఖ్యాతగా పేరు గడించాడు. ఇతడు కథా రచయితగా కూడా తెలుగు పాఠకులకు సుపరిచితుడు.
## రచనలు
* డి.వెంకట్రామయ్య కథలు
* ఆకాశవాణిలో నా అనుభవాలు
* నూరేళ్ళ తెలుగు నవల 1878-1977 (సంపాదకత్వం)

## మూలాలు

వర్గం:ఆకాశవాణి ప్రయోక్తలు
వర్గం:ఆకాశవాణి ఉద్యోగులు
వర్గం:ఆకాశవాణి కళాకారులు
వర్గం:ఆకాశవాణి వ్యాఖ్యాతలు
వర్గం:తెలుగు రచయితలు
వర్గం:తెలుగు కథా రచయితలు
వర్గం:1941 జననాలు
వర్గం:2020 మరణాలు
కాటూరి వైద్య కళాశాల

**కాటూరి వైద్య కళాశాల** (**కాటూరి మెడికల్ కాలేజ్ & హాస్పిటల్**) భారతదేశంలోని గుంటూరులోని ప్రైవేట్ వైద్య కళాశాల. ఈ వైద్య కళాశాల మెడికల్ సైన్సెస్‌లో పోస్ట్ గ్రాడ్యుయేట్ (మాస్టర్స్ - ఎండి/ఎంఎస్), అండర్ గ్రాడ్యుయేట్ (బాచిలర్స్ - ఎంబిబిఎస్) కోర్సులను అందిస్తోంది. ఇది గుంటూరు నగరానికి 15 కిలోమీటర్ల దూరంలో గుంటూరు నైరుతి సబర్బన్ ప్రాంతంలో చిలకలూరిపేట వైపు NH-5 లో ఉంది. ఈ కళాశాలను మెడికల్ కౌన్సిల్ ఆఫ్ ఇండియా గుర్తించింది. ఇది విజయవాడలోని ఎన్.టి.ఆర్ యూనివర్శిటీ ఆఫ్ హెల్త్ సైన్సెస్కు అనుబంధంగా ఉంది, ఇది అంతర్జాతీయ వైద్య, సాంకేతిక విశ్వవిద్యాలయానికి సహకారం, సన్నిహిత సంబంధాలతో ఉంది.

## విభాగాలు
### సేవల క్రింద ఉన్న విభాగాలు
* 'హాస్పిటల్ (క్లినికల్):' *
* జనరల్ మెడిసిన్
* రెస్పిరేటరీ మెడిసిన్
* సైకియాట్రీ
* డెర్మటాలజీ
* సాధారణ శస్త్రచికిత్స
* న్యూరోసర్జరీ
* ఆర్థోపెడిక్స్
* ఫిజియోథెరపీ
* రేడియాలజీ
* ఆంకాలజీ
* అనస్థీషియా
* పీడియాట్రిక్స్
* ప్రసూతి, గైనకాలజీ
* చెవి, ముక్కు, గొంతు విభాగము (ENT)
* నేత్ర వైద్యం
* డెంటిస్ట్రీ

* 'కాలేజ్ (నాన్ క్లినికల్ & పారా క్లినికల్):' *
* అనాటమీ
* ఫిజియాలజీ
* బయోకెమిస్ట్రీ
* ఫార్మకాలజీ
* మైక్రోబయాలజీ
* పాథాలజీ
* ఫోరెన్సిక్ మెడిసిన్
* సోషల్ అండ్ ప్రివెంటివ్ మెడిసిన్ (కమ్యూనిటీ మెడిసిన్)

## మూలాలు


## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
విశాలాంధ్ర పబ్లిషింగ్ హౌస్

తెలుగు సాహిత్యానికి పేరుగాంచిన ముఖ్యమైన ప్రచురణాలయములలో ఒకటి **విశాలాంధ్ర ప్రచురణాలయం**. దీని కేంద్రస్థానం హైద్రాబాద్లో నున్నది. దీని అనుబంధ సంస్థ అయిస విశాలాంధ్ర బుక్ హౌస్ ద్వారా పుస్తకాలు అమ్ముతుంది. తెలంగాణ వేరుపడిన తర్వాత హైదరాబాదులోని విశాలాంధ్ర బుక్ హౌస్ నవచేతన బుక్ హౌస్ గా మారింది . 1953 లో ప్రారంభించబడిన ఈ సంస్థ 2013లో 60 సంవత్సరాలు పూర్తిచేసుకుంది. 3000 పైగా పుస్తకాలు ముద్రించింది. అభ్యుదయ రచయితల సంఘం తోడ్పాటుతో అభివృద్ధిచెందింది. 2013 లో 70 కొత్త పుస్తకాలతోపాటు, 300 పుస్తకాల పునర్ముద్రణలు చేసింది. 

## ముఖ్యమైన ప్రచురణలు
* గిడుగు రామమూర్తి సాహిత్యవ్యాసాలు, 1933, 1958, 1992
* ఆరుద్ర సినీ గీతాలు
* కేతు విశ్వనాథరెడ్డి కథలు (1998-2003)
* సీమ కథలు
* మహాకవి డైరీలు, 1954, 1961
* ఆలిండియా అడుక్కుతినేవాళ్ళ మహాసభ, 1961
*తెలుగు ప్రముఖుల చమత్కార భాషణలు, 1990
* సుప్రసిద్ధుల జీవిత విశేషాలు, 1994
* ఈ విషయమై ఆలోచించండి, 1999
* స్వాతంత్ర సమరంలో కమ్యూనిస్టు దేశభక్తులు, 2000
* వెండితెర పాటలు, 2008
* ఎర్ర జెండాలు
## మూలాల జాబితా

## వెలుపలి లంకెలు

వర్గం:తెలుగు ప్రచురణ సంస్థలు
చంద్రవంక నది

**చంద్రవంక నది**, **[[కృష్ణా నది|కృష్ణానదికి]]** ఉపనది. ఇది నల్లమల కొండల్లో ముత్తుకూరు వద్ద పుట్టి, తుమృకోటకు దగ్గరలో కృష్ణానదిలో కలుస్తుంది.తుమృకోట అభయారణ్యములో తాళ్ళపల్లి వద్ద 70 అడుగుల నుండి ఎత్తు నుండి దూకుతుంది.అలా ఏర్పడిందే ప్రసిద్ధ ఎత్తిపోతల జలపాతం. అక్కడి నుండి ఉత్తరదిశగా ప్రయాణించి, కృష్ణానదిలో కలుస్తుంది. జన్మస్థానం నుండి కృష్ణలో కలిసేవరకు ఇది 22 కి.,మీ. ప్రయాణిస్తుంది.

చంద్రవంక నది ఒడ్డున పలనాటి బ్రహ్మనాయుడు ఒక గ్రామాన్ని నిర్మించాడు.అదే నేటి మాచర్ల. వర్షాకాలంలో చంద్రవంక పొంగి మాచర్ల పట్టణంలోని ప్రాంతాలను ముంచెత్తడం జరుగుతూంటుంది.  పశ్చిమ దిశగా ప్రవహించే చంద్రవంక నది మాచర్ల వద్ద ఉత్తరానికి తిరుగుతుంది. ఈ మలుపు వద్ద లక్ష్మీ చెన్నకేశవ స్వామి ఆలయాన్ని నిర్మించారు. 

1970-1980 దశకాల్లో ఎత్తిపోతల జలపాతం కింద ఏర్పడిన జలాశయంలో భారతీయ బురద మొసళ్ళ పెంపకం చేపట్టి విజయం సాధించారు. ఈ మొసలి ఐయుసిఎన్ వారి రెడ్ లిస్టులో ఉంది. ఈ పెంపకం చేపట్టే నాటికి 15 ఏళ్ళ ముందే ఈ ప్రాంతంలో ఈ మొసలి జాతి కనుమరుగై పోయింది.

## మూలాలు

వర్గం:ఆంధ్రప్రదేశ్ నదులు
కాకతీయ పట్టణ అభివృద్ధి సంస్థ

**కాకతీయ పట్టణ అభివృద్ధి సంస్థ** (కుడా) తెలంగాణ రాష్ట్రంలోని వరంగల్లు పట్టణ అభివృద్ధి ప్రణాళిక సంస్థ. వారసత్వ నిర్మాణాలు, పట్టణం, దాని పరిధి ప్రాంతంలో నిర్ధిష్టమైన అభివృద్ధికి ఈ సంస్థ మార్గనిర్దేశం చేస్తుంది.

## చరిత్ర
ఇది 1982 సంవత్సరంలో స్థాపించబడింది.

## విధులు - బాధ్యతలు
ఉమ్మడి ఆంధ్రప్రదేశ్ రాష్ట్రవ్యాప్తంగా పట్టణాల్లోని మౌలిక సదుపాయాల ప్రణాళికను, అభివృద్ధిని వివరించడానికి ఆయా అభివృద్ధి పనులకోసం పట్టణ అభివృద్ధి సంస్థలకు అధికారాలు ఇవ్వబడ్డాయి.

## అధికార పరిధి
1971లో మున్సిపల్ బోర్డు ఆధ్వర్యంలో మున్సిపల్ అధికారులు 60 చదరపు కిలోమీటర్ల పరిధితో మొదటి ప్రణాళికను తయారుచేశారు. ప్రస్తుత ప్రణాళికలో 1,803 చదరపు కిలోమీటర్లు పరిధిలోవున్న వరంగల్లు నగరం చుట్టూ ఉన్న 19 మండలాలకు చెందిన 181 గ్రామాలలోని 3.3 లక్షల ఇళ్ళలో ఉన్న 14 లక్షలమందికి ఇది వర్తిస్తుంది.

## గుర్తింపులు - పురస్కారాలు
# జిల్లాలో పరిశ్రమ స్థాపనకు క్రియాశీలక పాత్ర పోషించినందుకు కాకతీయ పట్టణ అభివృద్ధి సంస్థకు రాష్ట్ర ప్రభుత్వ పురస్కారం లభించింది. హైదరాబాదులోని శిల్పారామంలో జరిగిన పురస్కార ప్రదానోత్సవ కార్యక్రమంలో  రాష్ట్ర పరిశ్రమల పట్టణాభివృద్ధి శాఖ మంత్రి కల్వకుంట్ల తారక రామారావు చేతులమీదుగా జిల్లా కలెక్టర్ ప్రశాంత్ జె పాటిల్ ఈ పురస్కారాన్ని అందుకున్నాడు.

## ఇవికూడా చూడండి
* హైదరాబాదు పట్టణ అభివృద్ధి సంస్థ
* నిజామాబాదు పట్టణ అభివృద్ధి సంస్థ
* శాతవాహన పట్టణ అభివృద్ధి సంస్థ
* ఖమ్మం పట్టణ అభివృద్ధి సంస్థ
* ఫ్యూచర్ సిటీ ఏరియా డెవల్‌పమెంట్ అథారిటీ
* మహబూబ్‌నగర్ నగరాభివృద్ధి సంస్థ

## మూలాలు

## ఇతర లంకెలు
* కుడా అధికారిక జాలగూడు 

వర్గం:1982 స్థాపితాలు
వర్గం:ప్రభుత్వరంగ సంస్థలు
ఎన్ఆర్ఐ వైద్య కళాశాల

**ఎన్ఆర్ఐ వైద్య కళాశాల** (**ఎన్ఆర్ఐ మెడికల్ కాలేజీ** లేదా **ఎన్ఆర్ఐ అకాడమీ ఆఫ్ మెడికల్ సైన్సెస్**) భారతదేశంలోని ఆంధ్రప్రదేశ్‌లో గుంటూరు జిల్లాలోని ఒక వైద్య కళాశాల. ఇది ఎన్ఆర్ఐలు ప్రారంభించిన మొట్టమొదటి మెడికల్ అకాడమీ. గుంటూరు జిల్లాలోని వైద్య కళాశాలల్లో ఇది ఒకటి. ఇది వైద్య శాస్త్రాలలో గ్రాడ్యుయేట్ (మాస్టర్స్), అండర్ గ్రాడ్యుయేట్ (బాచిలర్స్ ఎంబిబిఎస్) కోర్సులను అందిస్తోంది. ఇది చిన్నకాకానిలో ఉంది. సమీప నగరాలు గుంటూరు, విజయవాడ. ఈ వైద్య అకాడమీ విజయవాడలోని ఎన్టీఆర్ యూనివర్శిటీ ఆఫ్ హెల్త్ సైన్సెస్ నకు అనుబంధంగా ఉంది.

## ప్రధాన క్యాంపస్‌లోని విభాగాలు
* హాస్పిటల్: 1280 పడకలకు పైగా, జనరల్ మెడిసిన్, ఆర్థోపెడిక్స్, అనస్థీషియా, జనరల్ సర్జరీ, ఆప్తాల్మాలజీ, ఇ.ఎన్.టి, పీడియాట్రిక్స్, డెర్మటాలజీ, ఓబిజి, రేడియాలజీ, మెడికల్ ఆంకాలజీ, సిఎంఓ, ఫిజియోథెరపీ, డెంటల్, టిబి, సిడి, ఓ.ఎస్.డి లతో.
* ప్రత్యేకమైనవి: న్యూరాలజీ, నెఫ్రాలజీ, సైకియాట్రీ, వాస్కులర్ సర్జరీ.
* కళాశాల: అనాటమీ, ఫిజియాలజీ, బయోకెమిస్ట్రీ, ఫార్మకాలజీ, మైక్రోబయాలజీ, పాథాలజీ, మెడిసిన్, ఫోరెన్సిక్ మెడిసిన్, ఫిజికల్ ఎడ్యుకేషన్.

## మూలాలు

## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
నిజామాబాదు పట్టణ అభివృద్ధి సంస్థ

**నిజామాబాదు పట్టణ అభివృద్ధి సంస్థ** (నుడా) తెలంగాణ రాష్ట్రంలోని నిజామాబాదు పట్టణ అభివృద్ధి ప్రణాళిక సంస్థ. వారసత్వ నిర్మాణాలు, పట్టణం, దాని పరిధి ప్రాంతంలో నిర్ధిష్టమైన అభివృద్ధికి ఈ సంస్థ మార్గనిర్దేశం చేస్తుంది.

## చరిత్ర
2017, జూలై 10న తెలంగాణ ప్రభుత్వంచే నిజామాబాదు పట్టణ అభివృద్ధి సంస్థ ఏర్పాటుచేయబడింది. దీని ప్రధాన కార్యాలయం నిజామాబాదు పట్టణంలో ఉంది.

## విధులు - బాధ్యతలు
రాష్ట్రవ్యాప్తంగా పట్టణాల్లోని మౌలిక సదుపాయాల ప్రణాళికను, అభివృద్ధిని వివరించడానికి ఆయా అభివృద్ధి పనులకోసం పట్టణ అభివృద్ధి సంస్థలకు అధికారాలు ఇవ్వబడ్డాయి.

## అధికార పరిధి
169.37 చదరపు కిలోమీటర్ల (65.39 చదరపు మైళ్ళు) పరిధిలోని నిజామాబాదు ఉత్తర, దక్షిణ, గ్రామీణ మండలాల్లో విస్తరించి ఉన్న 6,33,933 నివాసితుల కోసం మౌలిక సదుపాయాల అభివృద్ధి ప్రణాళికను ఈ సంస్థ నిర్వహిస్తుంది. నిజామాబాద్ మున్సిపల్ కార్పొరేషన్‌తోపాటు 61 గ్రామాలను కలిపి ఈ సంస్థను ఏర్పాటుచేశారు.

## చైర్మన్
2018, సెప్టెంబరు 15న నిజామాబాద్ పట్టణ అభివృద్ధి సంస్థ చైర్మన్‌గా ప్రభాకర్‌రెడ్డి బాధ్యతలు స్వీకరించాడు.

## ఇవికూడా చూడండి
* హైదరాబాదు పట్టణ అభివృద్ధి సంస్థ
* కాకతీయ పట్టణ అభివృద్ధి సంస్థ
* శాతవాహన పట్టణ అభివృద్ధి సంస్థ
* ఖమ్మం పట్టణ అభివృద్ధి సంస్థ
* మహబూబ్‌నగర్‌ నగరాభివృద్ధి సంస్థ
* ఫ్యూచర్ సిటీ ఏరియా డెవల్‌పమెంట్ అథారిటీ
## మూలాలు

వర్గం:2017 స్థాపితాలు
వర్గం:ప్రభుత్వరంగ సంస్థలు
నా మాటంటే హడల్

**నా మాటంటే హడల్** తమిళం నుండి తెలుగులోనికి డబ్బింగ్ చేయబడ్డ సినిమా. నాన్ అనయిట్టల్ అనే పేరుతో తాపీ చాణక్య దర్శకత్వంలో నిర్మించబడిన ఈ సినిమా తెలుగులో 1969, ఫిబ్రవరి 8 విడుదలయ్యింది.
## తారాగణం
* ఎం.జి.రామచంద్రన్ - బాలయ్య
* బి.సరోజాదేవి - కల్యాణి
* నంబియార్ - వీరయ్య
* మనోహర్ - కుమార్
* అశోకన్ - పోలీస్ ఇన్‌స్పెక్టర్
* కె.ఆర్.విజయ - మాల, ఇన్‌స్పెక్టర్ భార్య
* దేవర్ - జమీందారు
* నగేష్

## సాంకేతిక వర్గం
* దర్శకత్వం: తాపీ చాణక్య
* నిర్మాత: పి.మార్కాండన్
* సంగీతం: ఎం.ఎస్.విశ్వనాథం 
* ఛాయ గ్రహణం: పి ఎన్.సుందరం 
* సమర్పణ: ఎస్.గోపాలరావు 
* నిర్మాణ సంస్థ: లక్ష్మీ సరస్వతి మూవీస్ 
* విడుదల:08:02:1969.

## కథ
బాలయ్య ఒక దోపిడీ దొంగ. పోలీసులకి పట్టుబడి జైలు శిక్షను అనుభవిస్తూ వుంటాడు. అతనికి కల్యాణి అనే అందగత్తెతో పరిచయమై ప్రేమగా మారుతుంది. కల్యాణి తన అనురాగంతో కఠినమైన బాలయ్య మనసును మార్చివేస్తుంది. బాలయ్య వెనుక అతి దుర్మార్గులైన ముఠా వుంటుంది. ఆ ముఠాలోని వారిలో కూడా పరివర్తన తీసుకురావడానికి బాలయ్య కష్టపడతాడు. తన మార్గంలోనికి ఆ దుర్మార్గులను ఎలా తిప్పుకున్నాడనేది పతాక సన్నివేశంలో తెలుస్తుంది.

## మూలాలు

వర్గం:డబ్బింగ్ సినిమాలు
వర్గం:తమిళ అనువాద సినిమాలు
వర్గం:కె.ఆర్.విజయ నటించిన సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:బి.సరోజాదేవి నటించిన సినిమాలు
నారాయణ వైద్య కళాశాల

**నారాయణ వైద్య కళాశాల** (**నారాయణ మెడికల్ కాలేజ్ & హాస్పిటల్**) భారతదేశంలోని ఆంధ్రప్రదేశ్లోని నెల్లూరులో గల ఒక ప్రైవేట్ వైద్య కళాశాల. ఈ వైద్య కళాశాల మెడికల్ సైన్సెస్‌లో అండర్ గ్రాడ్యుయేట్ (బాచిలర్స్ - ఎంబిబిఎస్) కోర్సులను అందిస్తోంది. ఈ కళాశాలను మెడికల్ కౌన్సిల్ ఆఫ్ ఇండియా గుర్తించింది. ఇది విజయవాడలోని ఎన్.టి.ఆర్ యూనివర్శిటీ ఆఫ్ హెల్త్ సైన్సెస్కు అనుబంధంగా ఉంది. ప్రస్తుతం ఇది డీమ్డ్ విశ్వవిద్యాలయ హోదాకు అప్‌గ్రేడ్ అవుతుంది. 
## చరిత్ర
నారాయణ విద్యాసంస్థల అధినేత పొంగూరు నారాయణ నెల్లూరు, దాని పరిసర ప్రాంతాల ప్రజలకు హైటెక్ ఆరోగ్య సంరక్షణ సౌకర్యాలను అందించే లక్ష్యంతో, వైద్య విద్యార్థులకు ఆధునిక వైద్య విద్యను అందించే లక్ష్యంతో ఈ వైద్య కళాశాలకు రూపకల్పన చేసి స్థాపించారు.

## మూలాలు

## వెలుపలి లంకెలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
మాంజా

కుడి|thumb| గాజు పూత పూసిన మాంజా
భారతదేశం, ఆఫ్ఘనిస్తాన్, బంగ్లాదేశ్,, నేపాల్, పాకిస్తాన్లలోని ఫైటర్ గాలిపటాలు **మంజా** అని పిలుస్తారు. తెలుగు రాష్ట్రంలో సంక్రాంతి సమయంలో 
గాలిపటాలు ఎగరేస్తారు.

## ఇతర పేర్లు
* ***మంజా*** - భారతదేశం, బంగ్లాదేశ్, పాకిస్తాన్ .
* ***తారు*** - ఆఫ్ఘనిస్తాన్
* ***కెరోల్*** - బ్రెజిల్

## చరిత్ర
చైనా మాంజాలు నైలాన్‌‌‌‌తో తయారు చేస్తారు.మాంజాకు గాజుని పొడి పూసిన నైలాన్, సింథటిక్ దారాలు మాంజా తయారీలో వాడుతారు. కైంచీ (వేరే పతంగ్ దారానికి మెలిక వేసి తెంపటం) వేసిన సమయంలో చైనా మాంజా పతంగ్ తెగకుండా ఉండడంతో పాటు, ఎదుటివారి పతంగ్‌‌‌‌ని తెంపుతుండడంతో చాలా మంది ఈ రకం మాంజా వినియోగిస్తున్నారు.

## చైనా మాంజాపై నిషేధం
ఈ మాంజా ప్లాస్టిక్ పదార్థంతో తయారయ్యే దారం కావటంతో గట్టిగా, పదునుగా ఉంటుంది. ప్రతి ఏటా సంక్రాంతి సమయంలో మాంజా చుట్టుకుని పక్షులు, పిల్లలూ గాయపడుతున్నారు. విద్యుత్, ట్రాఫిక్‌‌‌‌కి తీవ్ర ఇబ్బందికరంగా మారింది. 
ఎక్కువగా డ్రైనేజీలో పేరుకుపోవటం వల్ల పర్యావరణం దెబ్బతింటోంది.పర్యావరణవేత్తలు, అటవీశాఖ నుంచి వచ్చిన విజ్ఞప్తుల మేరకు. 
1986లో పర్యావరణ పరిరక్షణ చట్టం కింద జీవోను జారీ చేసింది. ఈ చట్టం ప్రకారం చైనా మాంజా అమ్మినా, వినియోగించినా శిక్షార్హులని ప్రభుత్వం హెచ్చరించింది. జైలు శిక్షతో పాటు రూ. లక్ష జరిమానా విధించారు.

## పక్షులకు గాయాలు
ఈ మాంజా ప్లాస్టిక్‌ దారానికి గాజుపొడి అద్ది తయారు చేస్తారు. కైంచీ వేసిన సమయంలో చైనా మాంజా పతంగి తెగకుండా ఉండడంతో పాటు, ఎదుటివారి పతంగిని తెంపుతుండడంతో ఎక్కువ మంది ఈ రకం మాంజా ఉపయోగిస్తారు. పతంగులు ఎగురవేస్తున్న సమయంలో చెట్లకు, విద్యుత్‌ స్తంబాలకు పతంగులతో పాటు చైనా మాంజా చిక్కుకోవడంతో మాంజాకు తగిలే పక్షులు, జంతువులకు కూడా హాని కలుగుతోంది. పక్షుల మెడకు, కాళ్లకు మాంజా చుట్టుకొని అవి మృత్యువాతకు గురవుతున్నాయి.

## మూలాలు


వర్గం:గాలిపటాలు
వర్గం:Pages with unreviewed translations
PH

కుడి|thumb| కొన్ని సాధారణ పదార్ధాల pH విలువలు
రసాయన శాస్తంలో, **pH** ( /p i eɪ tʃ / ) జలద్రావణాల ఆమ్ల, క్షార గాఢతను తెలియజేసే స్కేలు. ఆమ్లద్రావణాలు తక్కువ pH, క్షార ద్రావణాలు ఎక్కువ pH కలిగి ఉంటాయి. గది ఉష్ణోగ్రత (25 ° C లేదా 77 ° F) వద్ద స్వచ్ఛమైన నీరు ఆమ్లము గాని, క్షారమూ కాని కాదు. దాని pH విలువ 7 ఉంటుంది. 

pH విలువ ఆ ద్రావణంలోని హైడ్రోజన్ అయాన్ గాఢతను తెలియజేస్తుంది. తక్కువ pH విలువ ఉంటే ఎక్కువ హైడ్రోజన్ అయాన్ గాఢత ఉంటుంది. హైడ్రోజన్  అయాన్ గాఢతకు ఋణ సంవర్గమాన్ని pH గా నిర్వచిస్తారు.   

25&nbsp;°C ల వద్ద &nbsp;  7 కన్నా తక్కువ pH ఉన్న ద్రావణాలు ఆమ్లత్వాన్ని,  7 కన్నా ఎక్కువ pH ఉన్న ద్రావణాలు క్షారత్వాన్ని ప్రదర్శిస్తాయి.  pH  తటస్థవిలువ ఆ ద్రావణ ఉష్ణోగ్రతపై ఆధారపడుతుంది. ఉష్ణోగ్రత పెరిగితే pH విలువ 7 కంటే తక్కువ అవుతుంది. గాఢ ఆమ్లం pH విలువ 0 కంటే తక్కువగా ఉంటుంది. గాఢ క్షారం pH విలువ 14 కంటే ఎక్కువ.     

అంతర్జాతీయ ఒప్పందం ద్వారా  ప్రామాణిక ద్రావణాల  సమూహానికి పిహెచ్ స్కేల్ గుర్తించబడింది .   జల ద్రావణాల  pH గాజు ఎలక్ట్రోడ్లు,  pH మీటర్ల ద్వారా కొలుస్తారు. రసాయన శాస్త్రం, వ్యవసాయ శాస్త్రం, మందులు, నీటి శుద్ధి మొదలైన రంగాలలో  pH విలువల ఉపయోగం ఉంది.     

## చరిత్ర
పిహెచ్ భావనను మొదట డానిష్ రసాయన శాస్త్రవేత్త సోరెన్ పెడర్ లౌరిట్జ్ సోరెన్సేన్ 1909 లో కార్ల్‌స్‌బెర్గ్ ప్రయోగశాలలో ప్రవేశపెట్టాడు   విద్యుత్ రసాయన  కణాల పరంగా నిర్వచనాలు, కొలతలకు అనుగుణంగా 1924 లో ఆధునిక పిహెచ్ కు సవరించబడింది. మొదటి పేపర్లలో, సంజ్ఞామానం చిన్న అక్షర *p* కు పాదాంకంగా *H* ను కలిగి ఉండేది: p H.

*pH లోని* *p*  ఖచ్చితమైన అర్ధం వివాదాస్పదంగా ఉంది. ఎందుకంటే సోరెన్‌సెన్ దానిని ఎందుకు ఉపయోగించాడో వివరించలేదు.  పొటెన్షియల్ భేదాలను ఉపయోగించి దానిని కొలిచే మార్గాన్ని అతను వివరించాడు.  ఇది హైడ్రోజన్ అయాన్ల గాఢతకు 10 యొక్క ఋణ ఘాతాన్ని  సూచిస్తుంది.  

"p" ఫ్రెంచ్ భాషలో puissance, జర్మన్ భాషలో  Potenz, డేనిష్ భాషలో  potens అయి ఉండవచ్చు. ఆయా భాషలలో  ఆ పదానికి అర్థం  "పవర్".      

## నిర్వచనం, కొలత

### pH
ఒక జల ద్రావణంలో హైడ్రోజన్ అయాన్ గాఢతకు ఋణ సంవర్గమానాన్ని pH గా వ్యవహరిస్తారు.  

: \ce{pH} = - \log_{10}(a_\ce{H+}) = \log_{10}\left(\frac 1 {a_\ce{H+}} \right) 

ఉదాహరణకు, ఒక ద్రావణంలో హైడ్రోజన్ అయాన్ గాఢత  అయితె దాని  

\ce{pH} = - \log_{10}(5X10^-6) =    5.3       

## పానీయాలలో pH విలువలు
రోజూవారీ తాగే సాధారణ ఆమ్ల పానీయాలు: కాఫీ, సోడా,  నిమ్మరసం మొదలైనవి. లాలాజలానికి కూడా కొద్దిగా ఆమ్ల pH స్థాయి ఉంటుంది. అయితే, చాలా క్షార ద్రవాలు కూడా వాస్తవానికి  ప్రమాదకరమైనవి, ఉదా. సముద్రపు నీరు, శుభ్రపరిచే రసాయనాలకు క్షార pH ఉంటుంది. మానవ శరీరంలో రక్తం మాత్రం సరిగ్గా మధ్యలో ఉండాలి. శరీర విధులు సక్రమంగా కొనసాగడానికి, దానికి తటస్థ, సమతుల్య pH ఉండాలి. రక్తంలో pH స్థాయిలు అసమతుల్యంగా ఉన్నప్పుడు అనారోగ్య పరిస్థితి  సంభవిస్తుంది. రక్తం అధికంగా ఆమ్లంగా ఉన్నప్పుడు, దానిని అసిడోసిస్ అంటారు.  అధికంగా క్షారంగా ఉన్నప్పుడు, దానిని ఆల్కలోసిస్ అంటారు.

## గమనికలు

## మూలాలు

వర్గం:కొలత ప్రమాణాలు
జెండర్ డిస్ఫోరియా

ఒక వ్యక్తి *జెండర్ ఐడెంటిటీ*, తను పుట్టినపుడు గుర్తించిన లింగంతో సరిపోలక పోవడం వలన అనుభవించే వేదనని వైద్యపరిభాషలో **జెండర్ డిస్ఫోరియా** లేదా **లింగ డిస్ఫోరియా** అని అంటారు. సాధారణంగా ట్రాన్స్ జెండర్ వ్యక్తులు జెండర్ డిస్ఫోరియాతో బాధపడుతుంటారు.

గుర్తుంచుకోవాల్సిన విషయం ఏమంటే పుట్టినపుడు గుర్తించిన లింగానికి అనుగుణంగా వ్యవహరించకపోవడం జెండర్ డిస్ఫోరియా కాదు. అమెరికన్ సైకియాట్రిక్ అసోసియేషన్ చెప్పే దాని ప్రకారం ఒక వ్యక్తి వైద్యపరంగా ముఖ్యమైన వేదనని దీనివలన అనుభవించినపుడు మాత్రమే అది జెండర్ డిస్ఫోరియాగా పరిగణించబడుతుంది. 

కవలలపై జరిపిన అధ్యయనాల ప్రకారం తెలియవస్తున్నది ఏమంటే జెండర్ డిస్ఫోరియాకి పుట్టిపెరిగిన వాతావరణంతో పాటు జన్యుపరమైన కారణాలు కూడా ఉన్నాయి.

ఈ రుగ్మత ఉన్న వ్యక్తులకు చికిత్సగా వాళ్ళ మనసు చెప్పే జెండర్ ని అవలంభించేందుకు కావాల్సిన ఆసరాని కల్పించడం లాంటివి చెయ్యవచ్చు. హార్మోన్ థెరపీ, కొన్ని సర్జరీలను ఈ చికిత్సలో భాగంగా ఉపయోగించవచ్చు.  ఇవే కాకుండా కౌన్సిలింగ్, సైకోథెరపీ కూడా ఈ చికిత్సలో భాగంగా ఉండవచ్చు.

## గుర్తులూ లక్షణాలూ
పుట్టినపుడు మగ శిశువుగా గుర్తించిన వారికి వచ్చే జెండర్ డిస్ఫోరియాని సాధారణంగా రెండు వర్గాలుగా వర్గీకరించవచ్చు, ఒకటి చిన్నతనంలో వచ్చేది, రెండోది కౌమారంలో వచ్చేది. చిన్నతనంలో మొదలయ్యే జెండర్ డిస్ఫోరియా, సాధారణంగా ఆ పిల్లల నడవడికలో స్పష్టంగా కనిపిస్తుంది. వీళ్ళు సాధారణంగా మగవాళ్ళకి లైంగికంగా ఆకర్షితులు అవుతారు. అయితే కౌమార్యంలో మొదలయ్యే జెండర్ డిస్ఫోరియా గుర్తులు మాత్రం సాధారణంగా చిన్నతనంలో కనిపించవు కానీ ఇతర లింగానికి చెందిన వారిలా ఉండాలి అనే కోరికలు రహస్యంగా చిన్నతనంలో ఉన్నట్టు కొంతమంది అంటుంటారు. వీళ్ళు సాధారణంగా ఆడవాళ్ళకి లైంగికంగా ఆకర్షితులౌతారు. పుట్టినపుడు ఆడ శిశువుగా గుర్తించిన వారికి వచ్చే జెండర్ డిస్ఫోరియా మాత్రం సాధారణంగా చిన్నతనంలోనే మొదలౌతుంది. వీళ్ళు కూడా సాధారణంగా ఆడవారికి లైంగికంగా ఆకర్షితులౌతారు.

ఇతర లింగానికి చెందిన పిల్లలు మామూలుగా ఆడుకునే బొమ్మలు, ఆటలు ఆడాలనుకోవడం, వారి స్వంత జననాంగాలపై విపరీతమైన ద్వేషం ఉండటం లాంటివి చిన్నపిల్లలలో జెండర్ డిస్ఫోరియా లక్షణాలు. ఈ సమస్య ఉన్న కొంతమంది పిల్లలను ఇతర పిల్లలు దూరం పెట్టడం, ఒంటరితనం, డిప్రెషన్ లాంటివి మానసికంగా కృంగదీయవచ్చు. అమెరికన్ సైకలాజికల్ అసోసియేషన్ ప్రకారం ట్రాన్స్ జెండర్ పిల్లలు వాళ్ళు చదువుకునే స్కూల్లు, ఇతర ప్రదేశాలలో విపరీతమైన వివక్ష, వేధింపులు, హింసని ఎదుర్కోవాల్సి వస్తోంది.

## మూలాలు

వర్గం:వ్యాధి లక్షణాలు
హైదరాబాదు పట్టణ అభివృద్ధి సంస్థ

**హైదరాబాదు పట్టణ అభివృద్ధి సంస్థ** (హుడా) 1975లో జరిగిన ఆంధ్రప్రదేశ్ రాష్ట్ర అసెంబ్లీ సమావేశ తీర్మానం ఆధారంగా ఏర్పాటుచేయబడింది. 2008లో పరిసర మండలాలతో విలీనం చేయడం ద్వారా దీని అధికార పరిధి విస్తరించబడి హైదరాబాదు మహానగర అభివృద్ధి సంస్థగా మారింది. 2004 నుండి 2008 వరకు దేవిరెడ్డి సుధీర్ రెడ్డి హుడా చైర్మన్‌గా పనిచేశాడు.

## విధులు - బాధ్యతలు
ఉమ్మడి ఆంధ్రప్రదేశ్ రాష్ట్రవ్యాప్తంగా పట్టణాల్లోని మౌలిక సదుపాయాల ప్రణాళికను, అభివృద్ధిని వివరించడానికి ఆయా అభివృద్ధి పనులకోసం పట్టణ అభివృద్ధి సంస్థలకు అధికారాలు ఇవ్వబడ్డాయి. భారత జాతీయ కాంగ్రెస్ పార్టీకి చెందిన మాజీ శాసనసభ్యురాలు సరోజినీ పుల్లారెడ్డి ఈ సంస్థ తొలి చైర్‌పర్సన్‌గా, ఐఏఎస్ వసంత్ బవా తొలి వైస్ చైర్మన్, చీఫ్ ఎగ్జిక్యూటివ్ ఆఫీసర్‌గా నియమించబడ్డారు.

తొలినాళ్ళలో హుడా కార్యకలాపాలు హైదరాబాదు మహానగర ప్రాంతంలో ఉండేవి. 1976 ప్రారంభంలో, అహ్మదాబాదుకు చెందిన సెంటర్ ఫర్ ఎన్విరాన్‌మెంటల్ ప్లానింగ్ అండ్ టెక్నాలజీ (సిఇపిటి) ఒక మండల ప్రణాళికను రూపొందించి, క్రిస్టోఫర్ చార్లెస్ బెన్నింగర్ ఆధ్వర్యంలో యూసఫ్‌గూడ ప్రాంతంలో ఒక టౌన్‌షిప్‌ను సిద్ధం చేయడానికి ముందుకువచ్చింది. ఇందులో 200 నుండి 1000 చదరపు అడుగుల వరకు ఉన్న స్థలాల్లో 2000 కంటే ఎక్కువ ఇళ్ళు ఉన్నాయి. ఫుట్‌పాత్‌లు, వీధి దీపాలు, నీటి సరఫరా, మురుగునీటి సౌకర్యాలను అందించబడింది. ఇళ్ళు నిర్మించుకోవడానికి కేంద్ర అభివృద్ధి ఆర్థిక సంస్థ నుండి గృహ, పట్టణ అభివృద్ధి సంస్థ (హడ్కో) ద్వారా తక్కువ వడ్డీ రుణాలు పొడిగించబడ్డాయి. ఈ సంస్థ ప్రస్తుతం హైదరాబాద్ మహానగర అభివృద్ధి సంస్థ (హెచ్‌ఎండిఎ) నుండి విస్తరణ దశలో ఉంది. హుడా ముఖ్య ప్రణాళిక ప్లానర్‌గా వాస్తుశిల్పి అనంత్ భిడే ఉన్నాడు.

## ఇతర వివరాలు
# సరోజినీ పుల్లారెడ్డి ఆధ్వర్యంలో మాస్టర్‌ ప్లాన్‌, శాటిలైట్‌ టౌన్‌షిప్‌, హస్తినాపురం శాటిలైట్‌ టౌన్‌షిప్‌ వంటి పథకాలు విజయవంతంగా అమలయ్యాయి.

## ఇవికూడా చూడండి
* హైదరాబాదు మహానగరపాలక సంస్థ 
* హైదరాబాదు జిల్లా
* కాకతీయ పట్టణ అభివృద్ధి సంస్థ
* నిజామాబాదు పట్టణ అభివృద్ధి సంస్థ
* శాతవాహన పట్టణ అభివృద్ధి సంస్థ
* ఖమ్మం పట్టణ అభివృద్ధి సంస్థ
* ఫ్యూచర్ సిటీ ఏరియా డెవల్‌పమెంట్ అథారిటీ
## మూలాలు

## ఇతర లంకెలు
* హుడా అధికారిక జాలగూడు

వర్గం:ప్రభుత్వరంగ సంస్థలు
వర్గం:1975 స్థాపనలు
Y

**Y** లేదా **y** (ఉచ్చారణ: **వై**) అనేది ISO ప్రాథమిక లాటిన్ వర్ణమాల యొక్క 25 వ అక్షరం, ISO ప్రాథమిక లాటిన్ వర్ణమాలలో చివరి అక్షరం Z (ఉచ్చారణ: **జడ్**) కంటే ముందువుండే మొదటి అక్షరం., ఆధునిక ఆంగ్ల వర్ణమాల యొక్క ఆరవ అచ్చు అక్షరం. ఈ Y అక్షరం ఆంగ్ల రచనా విధానంలో, ఇది కొన్నిసార్లు అచ్చును, కొన్నిసార్లు హల్లును సూచిస్తుంది, ఇతర ఆర్థోగ్రఫీలలో ఇది అచ్చు లేదా హల్లును సూచిస్తుంది. పలుకునపుడు "వై" అని పలికినప్పటికి వ్రాసేటప్పుడు "Y"ను పెద్ద అక్షరంగాను, "y"ను చిన్న అక్షరంగాను సూచిస్తారు.

Y ని బహువచనంగా పలుకునప్పుడు ఆంగ్లంలో వైస్ (Y's) అని, తెలుగులో "వై" లు అని పలుకుతారు. ఇది X అక్షరం తరువాత, Z అక్షరానికి ముందూ వస్తుంది (X Y Z).

## Y యొక్క ప్రింటింగ్ అక్షరాలు
Y - పెద్ద అక్షరం (క్యాపిటల్ లెటర్)y - చిన్న అక్షరం (లోవర్ కేస్ లెటర్)

## Y కి అర్థం
* రసాయన శాస్త్రంలో, యిట్రియం కు Y చిహ్నం.
* గణితంలో, y మరొక తెలియని ఏదోఒకదానికి (చంచలమైన), రెండవ తెలియని ఏదోఒకదానిగా ఉపయోగించబడుతుంది ("x" మొదటి తెలియని ఏదోఒకదానిగా ఉపయోగించబడుతుంది)

వర్గం:లాటిన్ అక్షరమాల
V

**V** (ఉచ్చారణ: **వి**) అనేది ISO ప్రాథమిక లాటిన్ వర్ణమాల యొక్క 22 వ అక్షరం.

## రచనా వ్యవస్థలలో వాడకం
తెలుగులో వెంకట అనే పేర్ల పదానికి తరచుగా V అక్షరాన్ని ఉపయోగిస్తారు. వోల్టులను సూచించుటకు V అక్షరాన్ని ఉపయోగిస్తారు. విక్టరీ సూచికగా V అక్షరాన్ని ఉపయోగిస్తారు.

వర్గం:లాటిన్ అక్షరమాల
న్యాంజింగు ఊచకోత

రెండవ చైనా-జపాను యుద్ధంలో జపాను సైన్యంచేత చైనాలోని న్యాంజింగు ఊరి ప్రజలను పలురకాల వేధింపులకు గురి అయ్యారు. ఇళ్ళు, కొట్లు, చేలు తగలబెట్టబడ్డాయి, పెద్దా చిన్నా తేడా లేకుండా లక్షల మంది చంపబడ్డారు, వందల వేల అడవారు చెరచబడ్దారు. 1937 డిసెంబరు 13న మొదలైన ఊచకోత ఆరు వారాల వరకు ఆపులేకుండా సాగింది. యుద్ధం తరువాత జపాను ప్రభుత్వం చాలా సాక్ష్యాధారాలు చెరిపివేయడం వలన జరిగిన ప్రాణనష్టం సరిగా తెలియదు. కాని అంచనాల ప్రకారం రెండు మూడు లక్షల మందైనా చనిపోయారని చెప్పవచ్చు. ఈ ఘటన వలన నేటికీ చైనా-జపాను మధ్య సంబంధం కుదుటపడలేదు. ఇప్పటికీ జపానులో కొందరు రాజకీయ నాయకులునూ పాత సైనికులు ఇటువంటి ఘటన ఏదీ జరగలేదని, ఇవన్నీ జపానుకు చెడ్డపేరు తేవడానికి చైనా అల్లిన కథలని చెప్తారు.

## మొదలు
20వ శతాప్పతపు మొదటిలొ పరిశ్రమల పెరుగుదలతో జపానుకు సైనిక బలం, బలగం బాగా ఎక్కువయింది.  జపానులో మైజీ పేరున నెలకొన్న  సామ్రాజ్యానికి ప్రపంచానికే సార్వభౌమత్వం వహించాలన్న కోరిక కలిగింది.  ఆ కోరిక నెరవేర్చుకునే క్రమంలో మొదటడుగుగా  ఆగస్టు 1937లో  శంఘైపై  దాడి చేపట్టారు. చివరికి గెలిచినా, జపానుకు శంఘైపై గెలుపు  అంత  సులువుగా చిక్కలేదు. ఎందరో సైనికులు ప్రాణాలు కోలిపోయినందు వలన జపాను సైన్యం నిరాశా నిస్పృహలకు లోనయి, కొన్ని నాళ్ళ కోసం యుద్ధం నిలిపివేయాలని  అనుకుంది. కాని డిసెంబరు ఒకటిన టోక్యోలోని సేనాధిపతి కార్యాలయం నుండి నాటి చైనా రాజధానైన న్యాంజింగుపై దండయాత్రకు బైలుదేరవలసినదిగాఆదేశాలు వచ్చాయి.  శంఘైలో ఓటమిపాలైన చైనాకు, న్యాంజింగుపై పెద్దగా ఆశలు లేవు. చైనా పొలిమేరల దగ్గరున్న న్యాంజింగులో మెండైన సైనికులను కోల్పోకుండా, జపానును నడి-చైనాకు రప్పించి, అక్కడ దెబ్బతీద్దామని,  నాటి చైనా అధినేత చియాంగ్-కై-శెక్ తలపెట్టాడు. ఆమేరకు న్యాంజింగు నుండి సైనికులను విరమించడం జరిగింది. న్యాంజింగు చైనాను కాపాడవలసిన ఎరగా మారింది. 
## మూలాలు

వర్గం:నేరాలు
వర్గం:చైనా
అల వైకుంఠపురంబులో నగరిలో

**అల వైకుంఠపురంబులో నగరిలో** అనేది బమ్మెర పోతన రచించిన తెలుగు భాగవతంలోని పద్యం. ఈ సన్నివేశం గజేంద్ర మోక్షము లోనిది. ఇది మత్తేభవిక్రీడితము పద్యం.

## నేపధ్యం
ఈ పద్యం గజేంద్రమోక్షం అనే ఘట్టంలో కనిపిస్తుంది. గజేంద్రుడు పిలిచినప్పుడు వైకుంటంలో ఉన్న విష్ణుమూర్తిని వర్ణించాలి .. అసలు వైకుంటంలో విష్ణుమూర్తి ఎలా ఉండి ఉంటాడు . అక్కడ ఏమి ఉంటాయి. ఎలా వర్ణించాలి అని పోతన గారు ఎంతగా ఆలోచిస్తున్న తనకి ఏమి తట్టడం లేదు. పోతన గారు వాళ్ళ అమ్మాయితో నేను గుడివరకు వెళ్లి వస్తాను అని చెప్పారంట. ఆయన వచ్చేలోపే సాక్షాత్తు వైకుంఠవాసి అయిన మహావిష్ణువే వచ్చి పద్యాన్ని పూర్తీ చేసి వెళ్ళాడు అని చెబుతారు.

## పూర్తి పద్యం

అల వైకుంఠపురంబులో నగరిలో నా మూల సౌధంబు దా
పల మందారవనాంతరామృత సరః ప్రాంతేందు కాంతోపలో
త్పల పర్యంక రమావినోది యగు నాపన్న ప్రసన్నుండు వి
హ్వల నాగేంద్రము "పాహిపాహి" యనఁ గుయ్యాలించి సంరంభియై.


## ప్రతిపదార్థం

*అల = అక్కడ*
*వైకుంఠ = వైకుంఠ మనెడి*
*పురంబు = పట్టణం*
*లోన్ = అందు*
*నగరి = రాజ భవన సముదాయము*
*లోన్ = అందు*
*ఆ = ఆ*
*మూల = ప్రధాన*
*సౌధంబు = మేడ {సౌధము – సుధ (సున్నముతో) చేయబడినది, మేడ}*
*దాపల = దగ్గర*
*మందార = మందార పూల*
*వన = తోట*
*అంతర = లోపల*
*అమృత = అమృత జలపు*
*సరస్ = సరోవరము*
*ప్రాంత = సమీపమున గల*
*ఇందుకాంత = చంద్రకాంత శిల*
*ఉప = పైన*
*ఉత్పల = కలువల*
*పర్యంక = పాన్పుపై నున్న*
*రమా = లక్ష్మీదేవితో*
*వినోది = వినోదించు చున్న వాడు*
*అగున్ = అయిన*
*ఆపన్న = కష్టాలలో నున్న వారిని*
*ప్రసన్నుండు = అనుగ్రహించు వాడు*
*విహ్వల = విహ్వలము చెంది నట్టి (విహ్వలము – భయాదులచేత అవయవముల స్వాధీనము తప్పుట)*
*నాగేంద్రము = గజేంద్రుడు*
*పాహి పాహి = కాపాడు కాపాడు*
*అనన్ = అను*
*కుయ్యాలించి = మొర ఆలించి*
*సంరంభి = వేగిరపడు తున్న వాడు*
*ఐ = అయ్యి.*

## తాత్పర్యం
అక్కడెక్కడో వైకుంఠపురంలోని ఓ మూల సౌధం ( మేడ). ఆమేడ పరిసరాల్లో మందార వనం, అందులో అమృత సరస్సు. అక్కడ పర్యంకము ( మంచం) పై లక్ష్మిదేవితో వినోదించు శ్రీమన్నారాయణుడునికి ఏనుగు ‘పాహీ! పాహీ! ( రక్షించు,రక్షించు) అని పెట్టిన కేక వినిపించగనే వెంటనే బయలుదేరాడు. భక్తుని రక్షించడానికి భగవంతుడు బయలుదేరిన తీరు అమోఘం. 

## తెలుగు సినిమా
* 1943 లో విడుదలైన భక్త పోతన సినిమాలో ఈ పాటను చిత్తూరు నాగయ్య గానంచేసి సంగీతాన్ని అందించారు.
* 2020 సంవత్సరం ఈ పాట ఆధారంగా త్రివిక్రమ్ శ్రీనివాస్ దర్శకత్వంలో అల వైకుంఠపురములో సినిమా నిర్మించారు. ఇందులో ఈ రసవత్తరమైన పద్యాన్ని ప్రియా సిస్టర్స్ గానం చేశారు. ఇందులో ప్రధాన సన్నివేశాలను రామచంద్ర పాత్ర యొక్క ఇల్లు * వైకుంఠపురము *లో జరిగినట్లుగా చూపిస్తారు.

## మూలాలు

## ఇతర లింకులు
* Poem Ala Vaikuntapurambulo ( పద్యం: అల వైకుంటపురంబులో ) | Bhakta Pothana | 1966

వర్గం:తెలుగు పద్యాలు
వర్గం:భాగవతము
జగ్గన్నతోట ప్రభల తీర్థం

తూర్పుగోదావరి జిల్లా కోనసీమలోని అంబాజీపేట మండలం, మొసలపల్లి శివారు జగ్గన్నతోట కొబ్బరితోటలో మకర సంక్రమణ ఉత్తరాయణ పుణ్యకాలంలో కనుమనాడు ఈ ప్రభల తీర్థం నిర్వహిస్తారు.అత్యంత ప్రాచీనమైనది.కోనసీమ చుట్టుపక్కనున్న  11 గ్రామాల ప్రభలు ఈ తీర్థంలో పాలుపంచుకుంటారు. ఈ తోటని జగ్గన్న తోటగా పిలుస్తారు. జగ్గన్నతోటలో  గుడి గానీ, గోపురం గానీ ఉండదు.

## చరిత్ర
ఏకాదశ రుద్రుల కొలువు లోక కళ్యాణార్థం ప్రతీ సంవత్సరం కనుమ రోజున ఏకాదశ రుద్రులు జగ్గన్న తోటలో సమావేశం అవుతారని ప్రతీతి. సుమారు 400 సంవత్సరాల క్రితం 17వ శతాబ్దంలో కనుమ రోజున ఏకాదశ రుద్రులు లోక కళ్యాణార్ధం జగ్గన్నతోటలో సమావేశమై లోక పరిస్థితుల గురించి చర్చించారనీ, అప్పటినుండి కనుమ రోజున జగ్గన్నతోటలో ప్రభల తీర్ధం నిర్వహించబడుతున్నదని చారిత్రాత్మక కథనం.
## ప్రభల తయారీ

ప్రతి గ్రామం నుండి వచ్చే ప్రభకు సోంతగా ప్రభ నిర్మాణానికి కావలిసిన వస్తు సామాగ్రి ఉంటుంది. సంక్రాంతి 10 రోజుల ముందు ఒక మంచి రోజున ప్రభ తయారీ మొదలు పెడతారు. ముందుగ వెదురు కర్రలతో ప్రభకు ఒక ఆకారాన్ని తీసుకొస్తారు. వెదురు బొంగులు ఒకదానికి ఒకటి కలిసే చోట కొబ్బరి పీచు తాడుతో గట్టిగ కడతారు. తరువాత వాటి పై రంగు రంగులు వేస్తారు. దీంతో ప్రభకు ఒక రూపు వస్తుంది.రంగు రంగుల వస్త్రాలతో,పూలతో అలంకరిస్తారు.గంగలకుర్రు,అగ్రహారం ప్రభపై చెన్నమల్లేశ్వర స్వామీ, వీరేశ్వర స్వామీ విగ్రహాలని అలంకరించి జగ్గన్నతోట మోసుకు వస్తారు.

## జగ్గన్నతోటకి వచ్చే ప్రభలు

*గంగలకుర్రు అగ్రహారం - వీరేశ్వర స్వామి
*గంగలకుర్రు – చెన్నమల్లేశ్వర స్వామి
*వ్యాఘ్రేశ్వరం – వ్యాఘ్రేశ్వర స్వామి
*ఇరుసుమండ - ఆనంద రామేశ్వరస్వామి
*వక్కలంక – కాశీ విశ్వేశ్వరస్వామి
*పెదపూడి – మేనకేశ్వరస్వామి
*ముక్కామల – రాఘవేశ్వర స్వామి
*మొసలపల్లి – మధుమానంత భోగేశ్వరస్వామి
*నేదునూరు – చెన్నమల్లేశ్వరస్వామి
*పాలగుమ్మి – చెన్నమల్లేశ్వరస్వామి
*పుల్లేటికుర్రు – అభినవ వ్యాఘ్రేశ్వరస్వామి

## ప్రభల తీర్థం

ఈ ప్రభలు భక్తులు వచ్చే  దారంట రావు.కౌశిక నది దాటుకుంటూ, పొలాల మధ్య నుండి ఈ ప్రభలు ఊరేగింపుగా వస్తాయి.ఈ ప్రభలను ఒక్కసారి ఎత్తేకా క్రిందకి దింపకూడదు. కౌశిక నది దాటేటప్పుడు ప్రభ ఏ మాత్రం తడవకుండా తీసుకోస్తారు.ఈ ప్రభలను మోయడానికి ఇరవై మంది వ్యక్తులు ఉంటారు. కౌశిక నది దాటించడానికి మాత్రం యాభై మంది పైగా శిక్షణ పొందిన వారు ఉంటారు.  కౌశిక నది దాటించి జగ్గన తోట తీర్థ ప్రదేశానికి తీసుకోస్తారు. తీర్థ పూర్తి అయిన తరువాత వచ్చిన దారినే తిరిగి ప్రభలని ఆయా గ్రామాలకి తీసుకెళతారు.ఈ ప్రభలను చూడటానికి వేలాది మంది తరలి వస్తారు.

## జగ్గన్నతోటపై ప్రధాని మోదీ సందేశం
తూర్పుగోదావరి జిల్లా కోనసీమలోని అంబాజీపేట మండలం మొసలపల్లి శివారు జగ్గన్నతోటలో కనుమ సందర్భంగా జరిగే ప్రభల తీర్థం భారతీయ సంస్కృతికి ప్రతీక అని ప్రధాని నరేంద్ర మోదీ కొనియాడారు.ఈ ఉత్సవాన్ని ప్రజలు ఆనందోత్సాహాలతో జరుపుకోవాలని ఆకాంక్షించారు. శివకేశవయూత్‌ ప్రభల తీర్థం విశిష్టతపై ప్రధానమంత్రికి లేఖ రాశారు. దీనిపై ప్రధాని మోదీ సందేశం పంపారు. జగ్గన్నతోట ప్రభల తీర్థం 17వ శతాబ్దం నుంచి జరగడం ఎంతో అరుదైన విషయన్నారు. ఈ తీర్థానికి దేశ, విదేశాల నుంచి కూడా భక్తులు రావడం ఎంతో సంతోషమని పేర్కొన్నారు. గ్రామాల్లో నేటికీ సంస్కృతీ సంప్రదాయాలు కొనసాగుతుండడాన్ని కొనియాడారు.

## అరుదైన గుర్తింపు
2023 జనవరి 26న న్యూడిల్లీలో ఆంధ్రప్రదేశ్ రాష్ట్రం తరుపున గణతంత్ర దినోత్సవాలలో పాల్గొన్న ప్రభల తీర్థ శకటం అరుదైన గుర్తింపు  పొందింది.

## మూలాలు

## వెలుపలి లంకెలు
వర్గం:ఉత్సవాలు
వర్గం:జాతరలు
వర్గం:పండుగలు 
వర్గం:ప్రాంతీయ పండుగలు
వర్గం:హిందువుల పండుగలు
వర్గం:సాంప్రదాయాలు
S

**S** (ఉచ్చారణ: **యస్**) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 19 వ అక్షరం.

## రచనా వ్యవస్థలలో వాడకం
S అక్షరం ఆంగ్లంలో ఉపయోగించే అక్షరాలలో ఏడవ అత్యంత సాధారణ అక్షరం, t, n అక్షరాల తరువాత హల్లు అక్షరాలలో ఉపయోగించే మూడవ అత్యంత సాధారణ హల్లు. స్థానం ప్రారంభ, ముగింపులో ఇది చాలా సాధారణ అక్షరం. ఆంగ్లభాషలో s అనేది బహువచన నామవాచకాల యొక్క సాధారణ గుర్తు, ఈ అక్షరాన్ని నామవాచక పదము యొక్క చివర అక్షరంగా చేర్చడం వలన అది బహువచనం అవుతుంది. (ఉదాహరణకు ఆంగ్లంలో Lion ఆనగా సింహం, అలాగే Lions అనగా సింహాలు) ఇది ఇంగ్లీష్‌లో మూడవ వ్యక్తిని సూచించే ప్రస్తుత కాలం యొక్క క్రియల యొక్క సాధారణ ముగింపు. (ఉదాహరణకు he's - అతని యొక్క, her's - ఆమె యొక్క, it's - దీని యొక్క) 

## S కి అర్థాలు

* క్యాలెండర్లలో, S అనేది చాలా సార్లు శనివారం లేదా ఆదివారం లేదా సెప్టెంబర్ నెలకు సంక్షిప్త అక్షరం.
* రసాయన శాస్త్రంలో, S అనేది సల్ఫర్ కు చిహ్నం.
* వీల్ ఆఫ్ ఫార్చ్యూన్ లో, S అనేది "బోనస్ రౌండ్" లో పాల్గొనే ఏ పోటీదారునికైనా ఇవ్వబడిన ఆరు అక్షరాలలో ఒకటి.
* S అనేది పాములు చేసే హిస్సింగ్ శబ్దాన్ని వర్గీకరించడానికి ఒనోమోటోపిక్‌గా ఉపయోగించే అక్షరం, ఉదా. "ssssss..."
* హీబ్రూ ప్రజలు కూడా "S" ను పవిత్రంగా భావిస్తారు ఎందుకంటే ఇది సమేహ్, దేవుడు యొక్క మొదటి అక్షరం.
* S (ప్రోగ్రామింగ్ భాష) గణాంకాల కోసం ఉపయోగించబడుతుంది.
*

## ఇతర వెబ్ సైట్లు

* 
* 

వర్గం:లాటిన్ అక్షరమాల

## మూలాలు
నంగేలి

19వ శతాబ్దంలో కేరళ ట్రావెన్‌కోర్ పాలించిన రాజులు స్త్రీల రొమ్ములపై పన్ను (ముళకరం అని పిలిచేవారట) విధించేవారు. ఈ పన్నులను చెల్లించడానికి మహిళలు చాలా ఇబ్బందులుపడాల్సి వచ్చేది. కానీ భారతదేశంలోని ఏ చారిత్రక పుస్తకాల్లో ఈ పన్ను గురించి అధికారికంగా గుర్తించబడలేదు.

## నేపథ్యం
ట్రావెన్‌కోర్ రాజ్యంలో గడ్డాలు, మీసాలపై, వక్షోజాలపై పన్ను విధించేవారు. మహిళలు, పురుషులు ఆభరణాలు ధరించినా పన్ను వసూలు చేసేవారు.

## చరిత్ర
ట్రావెన్‌కోర్ రాజ్యం లోని చేరితాలా గ్రామంలో **నంగేలి** దంపతులు ఉండేవారు. ఒక సాధారణ మధ్య తరగతి కుటుంబం వీరిది. ట్రావెన్కోర్ రాజ్యంలో అప్పట్లో కేవలం ఉన్నత వర్గానికి చెందిన మహిళలు మాత్రమే వక్షోజాలపై దుస్తులు ధరించాలి. గిరిజన, బడుగు, బలహీన వర్గాల మహిళలు వక్షోజాలపై వస్త్రాల్ని ధరించకూడదు. అగ్రకులాలకు చెందిన స్త్రీలు లోన రవికె వేసుకుని, పైన చీర కొంగు కప్పుకునే అర్హత ఉండేది.

ఒకవేళ దిగువ వర్గానికి చెందిన మహిళలు వక్షోజాలు కనపడకుండా వస్త్రాలు ధరించాలంటే కచ్చితంగా రాజు అనుమతి తీసుకోవాలి. అయితే పన్ను కట్టనిదే రాజు అనుమతి ఇవ్వడు. రొమ్ముల పరిమాణాన్ని బట్టి ఈ పన్ను విధించేవారు. ఈ నిబంధనలు నంగేలికి నచ్చలేదు. ట్రావెన్ కోర్ రాజు ఆజ్ఞను నంగేలి ధిక్కరించింది. 

నంగేలి వక్షోజ పన్ను వసూలు చేయడానికి ఆమె ఇంటివద్దకు వెళ్లిన ప్రవతియార్, రాజు ఆదేశాల మేరకు పన్ను కట్టాల్సిందిగా ఆమెకి చెప్పాడు. ఈ వ్యవహారంపై కోపంతో రగిలిపోతున్న నంగేలి తన రెండు వక్షోజాలను కొడవలితో కోసుకొని అరటి ఆకులో అతనికి సమర్పించింది. ఆమె చేసిన పనికి అధికారులు వణికి అక్కడ నుండి పారిపోయారు. ఆమె రక్తపు మడుగుల్లో అక్కడే చనిపోయింది.ఆమె భర్త ఇది జీర్ణించుకోలేక ఆమె చితిమంటలపై పడి తానూ మరణించాడు. దీంతో ట్రావెన్ కోర్ రాజ్యంలో ఆగ్రహజ్వాలలు వెల్లువెత్తాయి.

## సి.బి.ఎస్.ఇ వివాదం
తొమ్మిదో తరగతి సోషియాలజీ పాఠ్యపుస్తకంలోని కులం, సంఘర్షణ, దుస్తుల మార్పు అనే వచనాన్ని సిబిఎస్‌ఇ తొలగించింది. మద్రాస్ హైకోర్టు ఆదేశాలను అనుసరించి సి.బి.ఎస్.ఇ లో  ఈ అభ్యంతరకరమైన పాఠన్ని తొలగించాలని సిఫారసు చేసింది.

## మీడియా
మహిళల శరీర భాగాలపై వేసిన పన్నులకు వ్యతిరేకంగా ఉద్యమించిన నంగేలి ప్రతిఘటన ఆధారంగా రూపొందించిన పులి(Puli: The 19th Century) చిత్రం 2023 ఏప్రిల్ 15న విడుదలయింది.

## ఇవీ చూడండి

* రొమ్ము పన్ను

## మూలాలు

వర్గం:పన్నుల చెల్లింపు నిరాకరణ
వర్గం:ట్రావెన్‌కోర్ రాజ్యం
వర్గం:భారతదేశంలో కుల వ్యవస్థ
వర్గం:భారతదేశంలో పన్నుల విధానం
భోగి పళ్ళు

ఆంధ్ర మరియా తెలంగాణ రాష్ట్రాలలో సంక్రాంతి వేడుకులలో భాగంగా ఒక ముఖ్యమైన  వేడుక భోగి పళ్ళ సంబరం. సంక్రాతి సంబరాలలో మొదటి రోజు వచ్ఛే పండుగ భోగి. మామూలు ఆంగ్ల సంవత్సరంలోని జనవరి మాసంలో  పదమూడవ రోజు, లీపు సంవత్సరంలో పద్నాల్గవ రోజు వస్తుంది.ముఖ్యంగా భోగి పండుగ రోజు సాయంత్రం పెద్దలు తమ ఇంట్లోని చిన్నారుల తలపై రేగుపళ్లు పోస్తారు. కొన్ని సముదాయాలల్లో ఈ సంబరాన్ని సంక్రాంతినాడు కూడా జరుపుకుంటారు. భోగిపండ్ల కోసం రేగుపండ్లు, చెరుకుగడలు, బంతిపూల రెక్కలు, చిల్లర నాణేలు వాడతారు. కొందరు శనగలు, చిటికెడు పసుపు, బియ్యం కూడా కలుపుతారు. సహజంగా 5 ఏళ్ళు లోపు పిల్లలకు భోగి పళ్ళు పోస్తారు. భోగిరోజున పిల్లలు కొత్త దుస్తులు ధరిస్తారు. సాయంత్రం వేళ చుట్టుపక్కల ఉన్న పెద్దవారందరినీ పిలిచి వారితో పిల్లలకు హారతి ఇచ్చి, దిష్టి తీయిస్తారు. గుప్పిట నిండా భోగి పళ్ళ్లుని తీసుకుని, మూడుసార్లు పిల్లల చుట్టూ తిప్పి వారి తల మీదుగా పోస్తారు.

## నమ్మకాలు
పిల్లలకి భోగి పళ్ళు పొయ్యడం వలన కింద వర్ణించిన అనేక ప్రయోజనాలు లభిస్తాయని ప్రజలు నమ్ముతారు .

* చిన్నారులకి నర దృష్టి , గ్రహపీడనివారణ కలుగుతుంది.

* తలపై భాగంలో బ్రహ్మరంధ్రం ఉంటుంది. భోగి పండ్లను పోసి దాని ప్రేరేపితం చేస్తే, పిల్లల్లో జ్ఞానం పెరుగుతుంది.

* రేగి పళ్లను పిల్లల తల మీద పోడం వల్ల శ్రీమన్నారాయణుడి దివ్య ఆశీస్సులు లభిస్తాయని మరియా పిల్లల మీద ఉన్న చెడు దృష్టి తొలిగిపోతుందని భావిస్తారు.

* సూర్యభగవానుడి ఆశీస్సులు పిల్లలకి లభించాలనే సూచనగా ఈ భోగిపండ్లను పోస్తారు.

* రేగుపళ్లతోపాటు బంతిపూల రెక్కలని వాడటం వల్ల కూడా పిల్లల చుట్టుపక్కల ఉండే క్రిములన్నీ మాయమైపోతాయి. ఎందుకంటే బంతిపూలకి ఉన్న ప్రాథమిక లక్షణం క్రిములని చంపడమే. చర్మసంబంధమైన ఎలాంటి వ్యాధినుంచైనా ఉపశమనం కలిగించే లక్షణం దీనికి ఉంది.

## భారతీయ సంప్రదాయంలో రేగి పండు ప్రాముఖ్యత.
రేగి పండ్లను బదరీఫలం అని కూడా పిలుస్తారు. నరనారాయణులు ఈ బదరీ వృక్షం (రేగుచెట్టు) వద్ద ఆశ్రమాన్ని ఏర్పాటు చేసుకున్నారనీ, ఆ ఫలాలని తింటూ తమ తపస్సుని కొనసాగించారనీ ప్రతీతి. మరి కొందరు నరనారాయణులు శివుణ్ని ప్రసన్నం చేసుకోవడానికి  బదరికావనంలో ఘోర తపస్సు చేస్తున్న సమయంలో దేవతలు వారి తలల మీద బదరీ ఫలాలని కురిపించారని చెబుతారు. దక్షిణభారతదేశంలో సంక్రాంతినాటికి ఈ రేగుపళ్లు అందుబాటులోకి వస్తాయి. ఆనాటి సంఘటనకు ప్రతీకగా పిల్లలను నారాయణుడిగా భావించి భోగిపండ్లను పోసే సంప్రదాయం వచ్చిందని ప్రతీతి. భారతీయ వాతావరణానికి తగినట్లుగానే రేగు చెట్టు ఎలాంటి ఒడుదొడుకులనైనా ఎదుర్కొని పెరుగుతుంది. -15 డిగ్రీల నుంచి విపరీతమైన 50 డిగ్రీల వరకూ ఎలాంటి ఉష్ణోగ్రతనైనా తట్టుకుని నిలబడుతుంది.
## మూలాలు

వర్గం:సాంప్రదాయాలు
అత్తకు తగ్గ అల్లుళ్ళు

**అత్తకు తగ్గ అల్లుళ్లు** లావణ్య ఆర్ట్ పిక్చర్స్ పతాకం క్రింద వాసంతి నిర్మించిన చిత్రం.
## నటీనటులు
* విజయశాంతి
* రాధ
* రాజసులోచన
* సురేశ్
* మురళి

## సాంకేతికవర్గం
* దర్శకుడు: రామనారాయణ
* నిర్మాత: వాసంతి
* మాటలు: వీటూరి
* పాటలు: ఆచార్య ఆత్రేయ
* ఛాయాగ్రహణం: లోకేష్
* సంగీతం : శంకర్ గణేష్, జె.వి.రాఘవులు

## పాటలు
# స్నేహం శ్రీరాగం మోహం భూపాలం

## కథలు
శ్రీమతి నాయుడు జమీందారిణి. క్రింద పడిన తాళంచెవిని నౌకరును పిలిచి తీయించుకోవడం ఆమెకు అలవాటు. పనిమనిషి పొరబాటున కాఫీని ఒలకబోస్తే పనిమనిషిచేత ఆ కాఫీని నాకించడం ఆమెకు పరిపాటి. ఆమెకు సీత, గీత అనే ఇద్దరు అందమైన కుమార్తెలు ఉన్నారు. తనకన్నా సంపన్నులైన వారి బిడ్డలకు భర్తలుగా చేసుకోవాలన్నది ఆమె ఆశయం. ఎన్నాళ్లు గడిచినా తగిన వరులు దొరకలేదు. ఇక తమకు పెళ్లి కాదని సీత, గీత భయపడిన తరుణంలో చిల్లర దొంగలైన రాజు, రాములతో పరిచయం ఏర్పడుతుంది. ఆ పరిచయం కాస్త గాఢమైన ప్రేమగా మారుతుంది. ఒక మాదిరి సంపన్నులైన వారిని కూడా అల్లుళ్ళుగా అంగీకరించని శ్రీమతి నాయుడు రాజు, రాములను తన అల్లుళ్ళుగా ఎలా అంగీకరిస్తుంది అనేది మిగిలిన కథ.

## మూలాలు

వర్గం:విజయశాంతి నటించిన సినిమాలు
వర్గం:రాధ నటించిన సినిమాలు
వర్గం:రాజసులోచన నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు
ఎంత మంచివాడవురా!

**ఎంత మంచివాడవురా!** 2020, జనవరి 15న విడుదలైన తెలుగు చలనచిత్రం. సతీష్ వేగేశ్న దర్శకత్వం వహించిన ఈ చిత్రంలో కళ్యాణ్ రామ్, మెహ్రీన్ పిర్జాదా జంటగా నటించగా, గోపి సుందర్ సంగీతం అందించాడు. ఆదిత్యా మ్యూజిక్ పతాకంపై  సుభాష్ గుప్తా, ఉమేష్ గుప్తా సంయుక్తంగా నిర్మించిన ఈ చిత్రం గుజరాతీ భాషా చిత్రం *ఆక్సిజన్* సినిమాకి రిమేక్‌గా రూపొందించబడింది. నమ్మిన బంటు (1960) చిత్రంలోని *ఎంత మంచివాడవురా* పాట పదాలతో ఈ చిత్రంపేరును పెట్టారు.

## కథ
బంధాలు, బంధుత్వాలపై ఇష్టమున్న బాలు (కళ్యాణ్‌ రామ్‌)కు చిన్నప్పుడు పుట్టినరోజు బహుమతిగా చుట్టాలందిరినీ పిలిచి పండగలా ఎంజాయ్‌ చేయాలని తన తండ్రిని కోరుతాడు. అలా సంతోషంగా సాగుతున్న బాలు కుటుంబానికి రోడ్డు ప్రమాదం జరిగి బాలు తల్లిదండ్రులు చనిపోతారు. ఆ సమయంలో బంధువులు బాలును పట్టించుకోరు. ఇదే సమయంలో బాలుకు నందిని (మెహరీన్‌)తో పరిచయం ఏర్పడుతుంది. వీరిద్దరు పెరిగి పెద్దాయ్యాక షార్ట్‌ ఫిలిమ్స్‌ తీస్తుంటారు. త‌న స్నేహితులంద‌రికీ బాలుగా ఉంటూ శివ‌, సూర్య, రిషి ఇలా ర‌క‌ర‌కాల పేర్లతో ఒక వృద్ధ జంట‌కి మ‌న‌వ‌డిగా, ఒకరికి కొడుకుగా, మ‌రొక‌రికి త‌మ్ముడిగా ఉంటూ అనుబంధాల్ని కొన‌సాగిస్తుంటాడు. ఎవరికి తెలియకుండా బాలు దాచిన ఒక విషయం నందినికి, బాలు ఫ్రెండ్స్‌కు తెలుస్తుంది. ఎవ‌రూ లేని బాలు అలా వేరే వేరే పేర్లతో అన్ని కుటుంబాల‌కి ఎలా ద‌గ్గర‌య్యాడు, ఆ తరువాత ఏం జరిగిందనేది మిగతా కథ.

## నటవర్గం

* కళ్యాణ్ రామ్
* మెహ్రీన్ పిర్జాదా
* శరత్ బాబు
* సుహాసిని
* తనికెళ్ళ భరణి
* విజయ నరేష్
* విజయ్ కుమార్
* శుభలేఖ సుధాకర్
* బాలాదిత్య
* వెన్నెల కిషోర్
* మణిచందన
* రాజీవ్ కనకాల
* పవిత్ర లోకేష్
* ప్రవీణ్
* గాయత్రి భార్గవి
* ప్రభాస్ శ్రీను
*రాజశ్రీ నాయర్
*సుమిత్ర
*స్పందన పల్లి

## సాంకేతికవర్గం
* దర్శకత్వం: సతీష్ వేగేశ్న
* నిర్మాత: సుభాష్ గుప్తా, ఉమేష్ గుప్తా
* సంగీతం: గోపి సుందర్
* ఛాయాగ్రహణం: రాజ్ తోట
* కూర్పు: బిక్కిన తమ్మిరాజు
* నిర్మాణ సంస్థ: ఆదిత్యా మ్యూజిక్ ప్రైవేట్ లిమిటెడ్

## నిర్మాణం
### అభివృద్ధి
ఈ చిత్రం 2019లో రాజమండ్రి, తూర్పు గోదావరి జిల్లాలోని ఇతర ప్రాంతాలలో ప్రారంభమైంది. పురుషోత్తమపట్నం, పెండ్యాల, కొవ్వూరు, కోటిపల్లి వంటి ప్రదేశాలలో సినిమాలోని ఎక్కువభాగం చిత్రీకరణ జరిగింది.

### మార్కెటింగ్ - విడుదల
కళ్యాణ్ రామ్ 17వ చిత్రం కావడంతో అతని పుట్టినరోజున సినిమా టైటిల్ లోగో ఆవిష్కరించబడింది. 2019, సెప్టెంబరు 21న చిత్ర ఫస్ట్‌లుక్ విడుదలయింది.

## పాటలు

ఈ చిత్రానికి గోపి సుందర్ సంగీతం అందించాడు. 2019, అక్టోబరు 9న ఆదిత్యా మ్యూజిక్ ద్వారా పాటలు విడుదలయ్యాయి.

## మూలాలు

## ఇతర లంకెలు
* 

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:కళ్యాణ్ రామ్ నటించిన సినిమాలు
వర్గం:శరత్ బాబు నటించిన సినిమాలు
వర్గం:సుహాసిని నటించిన సినిమాలు
వర్గం:తనికెళ్ళ భరణి సినిమాలు
వర్గం:విజయ నరేష్ నటించిన సినిమాలు
వర్గం:రాజీవ్ కనకాల నటించిన సినిమాలు
వైద్య విజ్ఞాన సంస్థ

* అఖిల భారత వైద్య విజ్ఞాన సంస్థ
* కామినేని వైద్య విజ్ఞాన సంస్థ 
* రాజీవ్ గాంధీ వైద్య విజ్ఞాన సంస్థ, కడప
* రాజీవ్ గాంధీ వైద్య విజ్ఞాన సంస్థ, శ్రీకాకుళం
* రాజీవ్ గాంధీ వైద్య విజ్ఞాన సంస్థ, ఆదిలాబాద్
* మెడిసిటి వైద్య విజ్ఞాన సంస్థ
శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్

**శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్** (**స్విమ్స్**) అనేది రాష్ట్ర శాసనసభ చట్టం క్రింద ఒక వైద్య సంస్థ, భారతదేశంలోని ఆంధ్రప్రదేశ్ లోని తిరుపతిలో ఒక ప్రత్యేక ఆసుపత్రి. విశ్వవిద్యాలయ హోదా కలిగిన సంస్థ. ఆధునిక వైద్య శాస్త్రం, సాంకేతిక సేవ, శిక్షణ, విద్య అనేవి దీని ప్రధాన లక్ష్యాలుగా ఉన్నాయి. గత రెండు దశాబ్దాల్లో, స్వింస్ విద్యా, పరిశోధన, ఆరోగ్య సంరక్షణ సేవలు యందు అసాధారణంగా అభివృద్ధి చెందింది.

స్విమ్స్ వివిధ డిఎమ్, ఎమ్‌సిహెచ్, ఎమ్‌డి కోర్సులు చేసేందుకు 2003 సంవత్సరం నుంచి మెడికల్ కౌన్సిల్ ఆఫ్ ఇండియా  చే గుర్తింపబడింది. ప్రధాన మంత్రి స్వాస్థ్య సురక్ష యోజన పథకం కింద  2006లో, భారతదేశ  ప్రభుత్వ ఎయిమ్స్, న్యూ ఢిల్లీతో సమానంగా మెరుగుదలలకు ప్రతిపాదించిన సంస్థలలో ఒకటి అయిన స్విమ్స్ చేర్చబడింది

## శ్రీ పద్మావతి మహిళా వైద్య కళాశాల
శ్రీ పద్మావతి మహిళా వైద్య కళాశాల భారతదేశంలోని ఆంధ్రప్రదేశ్ లోని తిరుపతిలో మహిళల కోసం అంకితం చేయబడిన ఒక వైద్య కళాశాల. ఈ కళాశాలను శ్రీ వెంకటేశ్వర ఇన్స్టిట్యూట్ ఆఫ్ మెడికల్ సైన్సెస్ (స్విమ్స్) విశ్వవిద్యాలయం నిర్వహిస్తుంది. ఈ కళాశాల 2014 సంవత్సరంలో స్థాపించబడింది. దీనికి 150 సీట్లు ఉన్నాయి. ఈ కళాశాలను మెడికల్ కౌన్సిల్ ఆఫ్ ఇండియా ఆమోదించింది, గుర్తించింది.

## మూలాలు

వర్గం:వైద్య కళాశాలలు
వర్గం:ఆంధ్రప్రదేశ్ వైద్య కళాశాలలు
అర్ధనారి

**అర్ధనారి** 2016, జూలై 1న విడుదలైన తెలుగు చలనచిత్రం. భరతరాజ్‌ సమర్పణలో పత్తికొండ సినిమాస్‌ పతాకంపై కర్లపూడి కృష్ణ, ఎమ్‌.రవికుమార్‌ నిర్మాణ సారథ్యంలో భానుశంకర్‌ చౌదరి దర్శకత్వం వహించిన ఈ చిత్రంలో అర్జున్ యజత్, మౌర్యాని జంటగా నటించగా, రవివర్మ సంగీతం అందించాడు. ఈ చిత్రంలో అర్జున్ యజత్ ట్రాన్స్ జెండర్ గా నటించాడు. ఈ చిత్రాన్ని వైడ్ యాంగిల్ మీడియా ప్రైవేట్ లిమిటెడ్ హిందీలోకి ఇదే పేరుతో అనువదించింది. ఈ చిత్రం 2016 నంది పురస్కారాలులో ద్వితీయ ఉత్తమ చిత్రంగా వెండి నందిని అందుకుంది.

## కథ
హిజ్రా అయిన అర్ధనారి (అర్జున్ యజత్) హైదరాబాద్ సిటీలోకి రాగానే హత్యలు చేయడం ప్రారంభిస్తుంది. పోలీసులకు దొరక్కుండా వరుసగా టార్గెట్ ప్రకారం పదుల సంఖ్యలో ప్రభుత్వ ఉద్యోగులను, అధికారులను కిడ్నాప్ చేసి హత్యలు చేస్తుండడంతో ఈ కేసు పోలీసులకు పెద్ద సమస్యగా మారుతుంది. చివరికి ఒక చిన్న క్లూ ద్వారా అర్థనారిని అరెస్టు చేసిన పోలీసులు, ఆమెను కోర్టు ముందు నిలబెట్టి హత్యలు చేయడానికి కారణం ఏమిటని ప్రశ్నిస్తారు. కానీ ఆర్థనారి మాత్రం పోలీసులకు, కోర్టుకు సమాధానం చెప్పకుండా ప్రజలతోనే నేరుగా మాట్లాడతానని చెబుతుంది. తను ఎవరూ, ఎందుకు అన్ని హత్యలు చేసిందనేది ఈ సినిమా కథ.

## నటవర్గం
* అర్జున్ యజత్
* మౌర్యాని
* మిర్చి మాధవి
* ఘర్షణ్ శ్రీనివాసన్
* హరికృష్ణ

## సాంకేతికవర్గం
* రచన, దర్శకత్వం: భానుశంకర్ చౌదరి
* నిర్మాత: ఎం. రవికుమార్
* సంగీతం: రవివర్మ
* ఛాయాగ్రహణం: శ్రీ శ్రీనివాస్ గధిరాజు
* కూర్పు: కోటగిరి వెంకటేశ్వరరావు
* నిర్మాణ సంస్థ: పత్తికొండ సినిమాస్‌

## విడుదల - స్పందన
300 థియేటర్స్‌లో విడుదలైన ఈ సినిమాకు మిశ్రమ సమీక్షలను వచ్చాయి. ఇండియాగ్లిట్జ్ ఈ చిత్రానికి 2.5/5 రేటింగ్ ఇవ్వగా, ఇలువ్సినిమా 3/5 రేటింగ్ ఇచ్చింది.

## మూలాలు

## ఇతర లంకెలు
* 

వర్గం:2016 తెలుగు సినిమాలు
వర్గం:నంది ఉత్తమ చిత్రాలు
ప్రశాంత్ నీల్

**ప్రశాంత్ నీల్ సోమాదుల** కన్నడ   సీని దర్శకుడు.  2014 చిత్రం, *ఉగ్రమ్,* శ్రీమురళిని  సినిమాలు మంచి   విజయాన్ని సాధించాడు. తరువాత ఇతని దర్శకత్వం వహించింది కె.జి.యఫ్ చాప్టర్ 1,2 అత్యధిక వసూళ్లు చేసిన చిత్రంగా నిలిచాయి.  

## కెరీర్
ప్రశాంత్‌ నీల్  సోమాదుల మొదట్లో ఫిల్మ్‌మేకింగ్‌ చేరాడు. *ఉగ్రమ్* అనే యాక్షన్ చిత్రంతో చిత్ర పరిశ్రమలోకి వచ్చాడు. డైరెక్టర్ ప్రశాంత్ నీల్ కన్నడలో కెరీర్ మొదలుపెట్టి టాలీవుడ్ కు ఎందుకు వచ్చారు? ఈ చిత్రం భారీ  విజయాన్ని సాధించింది. 2014 లో అత్యధిక వసూళ్లు చేసిన కన్నడ చిత్రాలలో ఒకటిగా నిలిచింది.  
తరువాత చిత్రం *[[కె.జి.యఫ్ చాప్టర్ 1|KGF]]* ఒకేసారి ఐదు భాషల్లో విడుదలైన ఈ చిత్రం సీక్వెల్ షూటింగ్ దశలో ఉంది. 

## సినిమాలు
{| class="wikitable sortable"
|+ప్రశాంత్ నీల్ సినిమాల జాబితా
!సంవత్సరం
!సినిమా
!దర్శకుడు
!రచయిత
!భాష
!గమనికలు
|-
|2014
|*ఉగ్రమ్*
|
|
|కన్నడ
|విడుదలైంది
|-
|2018
|*[[కె.జి.యఫ్ చాప్టర్ 1|KGF: చాప్టర్ 1]]*
|
|
|కన్నడ
|విడుదలైంది
|-
|2022
|*[[కె.జి.యఫ్ చాప్టర్ 2|KGF: చాప్టర్ 2]]*
|
|
|కన్నడ
|విడుదలైంది
|-
|2023
|*[[సలార్ పార్ట్ 1 సీజ్ ఫైర్]]*
|
|
|తెలుగు
|విడుదలైంది
|-
|2024
|*బగీరా*  
|
|
|కన్నడ
|చిత్రీకరణ
|-
|2025
|*KGF చాప్టర్ 3 (2025 చిత్రం)* 
|
|
|కన్నడ
|ప్రకటించారు
|-
|—
|*సాలార్: పార్ట్ 2 – శౌర్యాంగ పర్వం*  
|
|
|తెలుగు
|ప్రకటించారు
|-
|—
|*డ్రాగన్*
|
|
|తెలుగు
|ప్రకటించారు 
|-

## అవార్డులు, నామినేషన్లు

## మూలాలు
 
వర్గం:1980 జననాలు
వర్గం:జీవిస్తున్న ప్రజలు